28/03/2016 | Administración LocalMunicipal
Arteixo
Secretaría Xeral
Aprobación definitiva da modificación da Ordenanza n.º 41, de verteduras e do servizo municipal de saneamento do Concello de Arteixo

ANUNCIO Tendo sido aprobada definitivamente polo Pleno do Concello de Arteixo, mediante acordo adoptado en sesión ordinaria celebrada o día vinte e cinco de febrero de 2016, a modificación da Ordenanza Nº 41, de verteduras e do servizo municipal de Saneamento do Concello de Arteixo, procédese a súa publicación en cumprimento do disposto no artigo 70.2 da Lei 7/1985, do 2 de abril, reguladora das Bases do Réxime Local. TEXTO ÍNTEGRO E COMPLETO DA MODIFICACIÓN. “. 1. Substitúese o actual título da Ordenanza polo seguinte: “Ordenanza nº 41, de Verteduras e do Servizo Municipal de Saneamento do Concello de Arteixo”. 2. Engádense as alíneas ns.33), 34) e 35) ao art.4 da Ordenanza nº 41: “33) Pozo cego ou pozo negro.- É unha escavación no terreo, xeneralmente de forma circular, revestida de paredes perforadas que recibe descárgaa das augas residuais (augas negras). Nese sistema primario de depuración o líquido fíltrase no terreo, mentres que a parte sólida queda retida ata que se descompón por efecto bacteriano. A profundidade máxima do pozo ven determinada pola napa freática ou capa de auga superficial ou subterránea do terreo á que non debe alcanzar o pozo para non contaminar dita auga.34) Fosa séptica.- É unha instalación na que se leva a cabo o tratamento primario de augas residuais de natureza doméstica. Componse de dous ou máis compartimentos nos que se realiza a separación e a reacción físico-química da materia orgánica desas augas.35) Separadores de graxas e aceites.- Son dispositivos que poden adoptar a forma vertical, horizontal, cilíndrica ou rectangular, cuxa función é a separación de graxas e aceites do resto das augas residuais. A súa instalación resulta imprescindible sempre que as augas residuais de natureza doméstica conteñan graxas e aceites, previo o seu vertido a fosas sépticas, redes de sumidoiros, canle pública ou mar”. 3. Substitúese a alínea 4º do art.9 polo texto seguinte: “4. Os usuarios adoptarán as medidas ou previsións correspondentes para poder conectar as súas redes á municipal, incluído o custo das acometidas nos primeiros 50 metros entre o seu inmoble e o punto de conexión coa rede de saneamento municipal; sendo de conta e cargo do Concello de Arteixo as obras que se prolonguen máis aló da distancia indicada. Non obstante, en caso de acometidas de conexión de edificacións de nova planta, os interesados asumirán íntegramente o seu custo, en concepto de obras de urbanización nos termos previstos na lexislación urbanística. A acometida á rede municipal de saneamento definida no artigo 4.1) terá carácter privado, incluído o punto de conexión ou entroncamento coa rede municipal, substanciarase a obtención da súa licenza conforme ao disposto no artigo 12 e realizarase de acordo cos condicionantes técnicos do Anexo VI. As acometidas poderán executarse por persoal alleo á Administración Municipal, se ben na súa execución ceñiranse ás condicións fixadas por ésta, salvo naqueles casos nos que o Concello asuma parte dos custos das obras nos termos previstos no parágrafo primeiro do presente apartado 4, nos que as obras deberán ser executadas por éste. Asemade, estarán, en todo caso, suxeitos á súa facultade inspectora da Administración Municipal, quen poderá ordenar a paralización da obra en caso de non executarse consonte ás condicións fixadas por éla, ordenando, ademáis, o seu axuste á licenza ou autorización ditada. Correspóndelles aos usuarios as obrigas de limpeza, conservación e mantemento da dita acometida a excepción daqueles casos nos que se demostre que a deficiencia ou dano a reparar non é imputable ao mesmo”. 4. Introdúcese un novo artigo: o art.9 bis., co seguinte tenor literal: “ Art.9 bis: Censo de pozos negros e instalacións de similar natureza, e obrigas adicionais para os seus usuarios.1. Sen prexuízo do disposto no apartado 1º do artigo anterior, o Concello de Arteixo levará un censo informatizado de pozos negros e de sistemas de similar natureza existentes no termo municipal, no que se reflicta a súa ubicación, usuario e os demáis elementos que resulten necesarios para a súa identificación e control.2. A tales efectos, será obriga da totalidade dos usuarios das instalacións indicadas existentes no Concello de Arteixo, comunicar a esta Administración Municipal a súa existencia; para o que deberá de achegar a documentación que de seguido se relaciona: a) Nome, enderezo, e NIF ou CIF. No caso de que o seu usuario fose unha entidade con personalidade xurídica, a identificación do epígrafe da Clasificación Nacional de Actividades Económicas (CNAE) no que se atope incluída a actividade desenvolvida. b) Títulos administrativos consonte aos que foi executada a instalación (licenza municipal e demáis autorizacións sectoriais). c) Título de propiedade da parcela na que se ubique e Certificación descritiva e gráfica catastral da mesma. d) Documentación técnica redactada por técnico competente, consistente en Memoria descritiva das características técnicas do pozo negro ou instalación similar, plano de situación no termo municipal de Arteixo a escala 1:1000 e plano de emprazamento sobre a parcela a escala 1:50.3. Asemade, será obriga dos usuarios destas instalacións, proceder á súa limpeza, traslado e depósito en lugar habilitado, dos residuos procedentes destas instalacións, cunha periodicidade de, cando menos, unha vez ao ano. O cumprimento desta obriga regulamentaria poderá efectuarse a elección do administrado, ou ben utilizando os medios dos que dispón o Concello de Arteixo, ou ben a través de operador autorizado. Neste último caso, a súa acreditación poderá levarse a efecto mediante a presentación no Concello do correspondente certificado expedido polo operador que teña realizado a tarefa, no que se indique a data da realización dos traballos de limpeza e baleirado, o volume e natureza dos residuos recollidos, e o lugar no que éstes foron depositados.4. Este censo será público e estará dispoñible na páxina web do Concello de Arteixo, cos límites impostos na lexislación de protección de datos.5. Non obstante o indicado, no suposto de que dende estas instalacións se producese algunha vertedura directa ou indirecta de augas residuais ao dominio público hidráulico ou ao dominio público marítimo – terrestre, a intervención e o control désta corresponderá a “Augas de Galicia”, como Administración hidráulica competente na demarcación hidrográfica Galicia – Costa, tal que como se desprende do disposto no art.11.6 da Lei 9/2010, do 4 de novembro, de Augas de Galicia. En consecuencia, o seu titular estará ao que ao respecto resolva a devandita entidade autonómica, e terá a obriga de solicitar nela a correspondente autorización de vertedura, sen prexuízo das responsabilidades administrativas ou doutra índole en que puideran terse incorrido. Os valores límite da verdedura serán fixados na Resolución que, no seu caso, dite o órgano competente”. 5. Introdúcese un novo artigo: o art.9 ter, cuxo texto se transcribe de seguido: “ Art.9 ter: Censo de fosas sépticas e obrigas adicionais para os seus usuarios.1. Sen prexuízo do disposto no apartado 1º do artigo 9, o Concello de Arteixo levará un censo informatizado de fosas sépticas no termo municipal, no que se reflicta a súa ubicación, usuario e os demáis elementos que resulten necesarios para a súa identificación e control.2. A tales efectos, será obriga da totalidade dos usuarios das instalacións indicadas existentes no Concello de Arteixo, comunicar a esta Administración Municipal a súa existencia; para o que deberá de achegar a documentación que de seguido se relaciona: a) Nome, enderezo, e NIF ou CIF. No caso de que o seu usuario fose unha entidade con personalidade xurídica, a identificación do epígrafe da Clasificación Nacional de Actividades Económicas (CNAE) no que se atope incluída a actividade desenvolvida. b) Títulos administrativos consonte aos que foi executada a instalación (licenza municipal e demáis autorizacións sectoriais). c) Título de propiedade da parcela na que se ubique e Certificación descritiva e gráfica catastral. d) Documentación técnica redactada por técnico competente, consistente en Memoria descritiva das características técnicas da foxa séptica, plano de situación no termo municipal de Arteixo a escala 1:1000 e plano de emprazamento sobre a parcela a escala 1:50. e) Declaración responsable do interesado relativa á tipoloxía da vertedura realizada.3. Asemade, será obriga dos usuarios destas instalacións, proceder á súa revisión técnica acreditativa do seu correcto estado de funcionamento, que incluirá a realización das correspondentes análises de compatibilidade do efluentes procedente da instalación, cos parámetros de vertedura previstos nesta ordenanzas, cunha periodicidade de, cando menos, unha vez ó ano. O cumprimento desta obriga regulamentaria poderá efectuarse a elección do administrado, ou ben utilizando os medios dos que dispón o Concello de Arteixo, ou ben pola súa conta. Neste último caso, a súa acreditación poderá levarse a efecto mediante a presentación no Concello, da correspondente certificación do resultado das análise realizada por laboratorio homologado.4. Este censo será público e estará dispoñible na páxina web do Concello de Arteixo, cos límites impostos na lexislación de protección de datos.5. Non obstante o indicado, no suposto de que dende estas instalacións se producese algunha vertedura directa ou indirecta de augas residuais ao dominio público hidráulico ou ao dominio público marítimo – terrestre, a intervención e o control désta corresponderá a “Augas de Galicia”, como Administración hidráulica competente na demarcación hidrográfica Galicia – Costa, tal que como se desprende do disposto no art.11.6 da Lei 9/2010, do 4 de novembro, de Augas de Galicia. En consecuencia, o seu titular estará ao que ao respecto resolva a devandita entidade autonómica, e terá a obriga de solicitar nela a correspondente autorización de vertedura, sen prexuízo das responsabilidades administrativas ou doutra índole en que puideran terse incorrido. Os valores límite da verdedura serán fixados na Resolución que, no seu caso, dite o órgano competente”. 6. Substitúese o parágrafo segundo do art.12.1., que quedará coa seguinte redacción: “Para iso, deberá presentar no Rexistro Municipal a solicitude no modelo homologado correspondente acompañado da seguinte documentación: a) Nome do solicitante ou razón social, enderezo, teléfono, nome do futuro usuario e enderezo da vertedura. b) Licenza de obra, licenza de actividade ou licenza de primeira ocupación. c) Informe elaborado por técnico competente no que se describan as instalacións interiores do inmoble obxecto da solicitude de acometida. Non obstante, no caso de tratarse de edificacións finalizadas no ano 2000 e anteriores, o devandito informe poderá substituirse por unha declaración responsable no que o interesado veña a manifestar que as citadas instalacións se atopan en condicións de funcionamento adecuadas”. d) As autorizacións e informes sectoriais que sexa necesarios. Poderá denegarse a licenza de acometida pola concorrencia de calquera deficiencia que impida a utilización do inmoble obxecto da solicitude, especialmente os que teñan a súa orixe na normativa urbanística”. 7. Introdúcese un novo artigo: o art.12 bis., co texto seguinte: “ Art.12 bis. Contratación do servizo de saneamento e cambio de titularidade e baixa.1. As solicitudes de concesión do servizo de saneamento municipal iniciaranse coa presentación dunha instancia por parte do interesado, xunto á que achegarán a documentación que de seguido se relaciona: a. Escritura de propiedade do inmoble para o que se solicita. b. Licenza de primeira ocupación, licenza de apertura ou comunicación previa, no seu caso. c. Informe elaborado por técnico competente no que se describan as instalacións interiores do inmoble obxecto da solicitude de subministro. Non obstante, no caso de tratarse de edificacións finalizadas no ano 2000 e anteriores, o dito informe poderá substituirse por unha declaración responsable no que o interesado veña a manifestar que as citadas instalacións se atopan en condicións de funcionamento adecuadas”. 2. As devanditas solicitudes serán tramitadas consonte ao procedemento establecido pola Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, ou pola normativa que a substitúa e resoltas polo órgano municipal competente.3. Poderá denegarse a prestación do servizo pola concorrencia de calquera deficiencia que impida a utilización do inmoble obxecto da solicitude, especialmente os que teñan a súa orixe na normativa urbanística.4. Os cambios de titularidade da prestación do servizo de saneamento municipal respecto dun determinado inmoble suxéitanse ao mecanismo de comunicación previa. Para a súa efectividade, bastará: a) En caso de transmisión inter vivos, coa presentación ante o Concello de Arteixo dunha instancia asinada polo anterior e polo novo titular do inmoble, no que veñan a comunicar a súa decisión de cambiar a titularidade do servizo, e achegando copia do documento nacional de ambos e do título de transmisión. b) De tratarse dunha transmisión mortis causa, coa presentación do novo titular dunha instancia comunicando esta circunstancia, e acompañando copia do certificado de acto de últimas vontades e testamento, así como escritura de aceptación da herdanza. No caso de non existir testamento, copia do certificado de acto de últimas vontades que así o acredite e acta de declaración de herdeiros”. 5. A baixa no servizo está suxeita ao mecanismo da comunicación previa. Resultará efectiva tras a presentación por parte do seu titular, dun escrito expresando a súa pretensión, acompañada de copia do seu Documento Nacional de Identidade. No caso de que a titularidade do inmoble teña sido producida por título de herdanza, a documentación fixada no apartado 4. b) anterior”. 8. Incorpórase un novo precepto: o art.12 ter. O seu texto é: “Art.12 ter. Servizo de saneamento municipal en situacións de execución de obras e usos especiais”. 1. A utilización da rede de saneamento municipal co gallo da execución de obras ou no suposto de usos especiais, consonte ao definido nesta Ordenanza, e previa execución da correspondente acometida á rede xeral municipal, desenvolverase nos termos que de seguindo se indican: a) Terán carácter temporal. b) Aplicaráselles a taxa que sexa prevista nas correspondente ordenanza municipal. c) As verteduras, consonte ó disposto no art.8.2. b.3., serán compatibles co seu transporte e depuración polo sistema de saneamento. d) A utilización provisional da rede de saneamento municipal con motivo da execución de obras, convertirase en definitivo no intre no que a edificación de referencia obteña a correspondente licenza de primeira ocupación.2. O procedemento de recoñecemento da prestación do servizo dará comezo cunha instancia na que se achegará a documentación establecida no art.12 desta ordenanza municipal; coa particularidade de que se a utilización temporal se solicitase co gallo do desenvolvemento dunha actividade na vía pública, deberá achegarse, ademáis, a correspondente autorización municipal de ocupación da vía pública”. 9. Modifícase o art.14.2. d ). O seu texto modificado é o seguinte: “d) Os usuarios que utilicen augas cuxa procedencia non sexa de rede de abastecemento municipal, agás que se trata de augas destinadas a uso doméstico”. 10. Modifícase o art.28.5 m), e se introduce un apartado novo coa letra n ), cos textos literais seguintes: “Art.28. Responsabilidade e infraccións. ………………. 5. Considéranse infraccións LEVES. ………………. m) O incumprimento das obrigas definidas nos arts.9 bis e 9 ter. n) Incumprimento de calquera prohibición establecida nesta Ordenanza ou a omisión dos actos a que obriga, sempre que non estean considerados como infraccións graves ou leves”. 11. Engádese unha Disposición Adicional, do seguinte tenor literal: “Disposición Adicional.- Aplicación supletoria do Regulamento Municipal do Servizo de Abastecemento de Auga do Concello de Arteixo. Será de aplicación supletoria o Regulamento Municipal do Servizo de Abastecemento de Auga do Concello de Arteixo, en todo aquelo que non esté expresamente regulado na presente Ordenanza, e non resulte incompatible coa natureza do servizo que é obxecto de regulación”. 12. Prevese no texto da modificación da Ordenanza unha Disposición Transitoria, concedendo un prazo dun ano para dar cumprimento á obriga comunicar a existencia de pozos negros e instalacións de similar natureza, prevista no novo art.9 bis, e tamén a de declarar a existencia de fosas sépticas que se preverá nun novo artigo 9 ter: “Disposición Transitoria Única do texto da modificación da Ordenanza nº 41.- Cumprimento das obrigas de comunicar ao Concello de Arteixo a existencia de fosas sépticas, pozos negros e instalacións de similar natureza, previstas nos art.9 bis, apartado 2º, e 9 ter, apartado 2º. Os usuarios de fosas sépticas, pozos negros e sistemas de similar natureza existentes no Concello de Arteixo, deberá dar cumprimento á obriga de información prevista no art.9.2 bis e 9.2 ter da Ordenanza, no prazo dun ano, contado dende a entrada en vigor da presente Ordenanza de Modificación”. ””. TEXTO REFUNDIDO DA ORDENANZA Ordenanza nº 41, de Verteduras e do Servizo Municipal de Saneamento do Concello de Arteixo ÍNDICE PREÁMBULO CAPÍTULO I.–DISPOSICIÓNS XERAIS Artigo 1.–Obxecto. Artigo 2.–Finalidades. Artigo 3.–Infraestruturas e instalacións do Servizo Municipal de Saneamento. Artigo 4.–Definicións. Artigo 5.–Ámbito de aplicación. Artigo 6.–Explotación das instalacións do Servizo Municipal de Saneamento. Entidade xestora. Artigo 7.–Relativo ás normas de construción e urbanísticas. CAPÍTULO II.–DEBERES DOS USUARIOS DA REDE DE SANEAMENTO MUNICIPAL Artigo 8.–Usuarios suxeitos. Artigo 9.–Obriga de conexión á rede municipal de saneamento. Artigo 9 bis.- Censo de pozos negros e instalacións de similar natureza, e obrigas adicionais para os seus usuarios. Artigo 9 ter.- Censo de fosas sépticas e obrigas adicionais para os seus usuarios Artigo 10.–Deberes dos usuarios. CAPÍTULO III. EMPREGO DA REDE MUNICIPAL DE SANEAMENTO Artigo 11.–Condicións previas á conexión. Artigo 12.–Características básicas e requisitos da acometida á rede. Artigo 12 bis. Contratación do servizo de saneamento e cambio de titularidade e baixa. Artigo 12 ter.- Servizo de saneamento municipal en situacións de execución de obras e usos especiais. Artigo 13.–Prohibicións e limitacións. Artigo 14.–Condicións para a utilización da rede municipal de saneamento. Artigo 15.–Permiso de vertedura. Artigo 16.–Solicitude do permiso de vertedura. Artigo 17.–Procedemento para a obtención do permiso de vertedura. Artigo 18.–Contido do permiso de vertedura. Artigo 19.–Revisión do permiso de vertedura. Artigo 20.–Revogación do permiso de vertedura. Artigo 21.–Tratamento previo á conexión. Artigo 22.–Dispensa do permiso de vertedura. Artigo 23.–Situacións de emerxencia. Artigo 24.–Censo de verteduras á rede municipal de saneamento. Artigo 25.–Verteduras non canalizadas. CAPÍTULO IV. INSPECCIÓN E CONTROL Artigo 26.–Inspección e control por parte da entidade xestora. Artigo 27.–Autocontrol das verteduras. CAPÍTULO V. RÉXIME DE INFRACCIÓNS E SANCIÓNS Artigo 28.–Infraccións. Artigo 29.–Sancións. Artigo 30.–Criterios para a graduación de infraccións e sancións. Artigo 31.–Prescrición. Artigo 32.–Potestade sancionadora: órganos competentes, procedemento e medidas cautelares. Artigo 33.–Reparación do dano causado, obriga de restauración, multas coercitivas e execución subsidiaria. Artigo 34.–Valoración de danos. Disposición Adicional.- Aplicación supletoria do Regulamento Municipal do Servizo de Abastecemento de Auga do Concello de Arteixo. Disposición transitoria.–Obtención do permiso de vertedura e documentación que deben presentar os usuarios xa existentes. Disposición derrogatoria. Disposición derradeira. ANEXOS ANEXO I.–XUSTIFICACIÓN DA ADOPCIÓN DE VALORES LÍMITE NOS PARÁMETROS ESPECIFICADOS NO ANEXO II-A, SOBRE “VERTEDURAS PROHIBIDAS”, E NO ANEXO III “VALORES LÍMITE DE VERTEDURA OU DE EMISIÓN”. ANEXO II.–SOBRE A CONTAMINACIÓN DAS VERTEDURAS A. Verteduras prohibidas. B. Contaminantes das augas. C. Verteduras con substancias perigosas. ANEXO III.–VALORES LÍMITE DE VERTEDURA OU DE EMISIÓN. ANEXO IV.–SOLICITUDE DO PERMISO DE VERTEDURA Á REDE MUNICIPAL DE SANEAMENTO. ANEXO V.–CLASIFICACIÓN DOS SECTORES INDUSTRIAIS. ANEXO VI.–CARACTERÍSTICAS TÉCNICAS DA ACOMETIDA. PREÁMBULO No artigo 45 da Constitución española recoñécese o dereito de todos os cidadáns a gozar dun medio ambiente idóneo para o desenvolvemento da persoa, atribuíndoselles ás administracións públicas, ademais, a función de velar por un emprego máis racional dos recursos naturais, e aos cidadáns, o deber de contribuír á súa conservación. Un destes recursos é, sen dúbida, a auga, un auténtico patrimonio natural que ten asociados ao seu uso profundos valores, tanto sociais como ambientais, que cómpre protexer e conservar. O modelo de xestión dos recursos hídricos debe tomar como base o ciclo natural da auga, considerando a súa preservación en excelente estado como o mellor legado e garantía para as xeracións futuras. En política ambiental son cada vez máis as normas con orixe supranacional as que determinan o contido dos dereitos e obrigas da cidadanía, así como as competencias e o xeito de exercelas dos poderes públicos. No ámbito da auga, especialmente, o dereito comunitario ten unha relevancia cada vez maior, con exixencias cada vez máis específicas. Nesta liña, a Directiva da Unión Europea 2000/60/CE, do 23 de outubro de 2000, pola que se establece un marco comunitario de actuación no ámbito da política da auga, establece a necesidade de velar pola protección dos ecosistemas acuáticos e promover o uso sustentable da auga a longo prazo. Esta Directiva Marco da Auga, en proceso de aplicación e desenvolvemento, introduce o concepto de bo estado ecolóxico dos sistemas hidrolóxicos como un reto de futuro inmediato. As exixencias da directiva teñen que conducir progresivamente á recuperación da calidade fisicoquímica e biolóxica das augas superficiais e subterráneas. Case unha década antes, a Directiva 91/271/CEE, do 21 de maio de 1991, sobre tratamento de augas residuais urbanas, abordou o ambicioso reto de protexer o medio ambiente dos efectos negativos das augas residuais, principalmente urbanas, no medio natural, obrigando os Estados membros a adoptaren as medidas necesarias para garantir que estas augas fosen “tratadas” convenientemente antes da súa vertedura. Esta normativa foi trasposta no ámbito estatal español polo Real decreto lei 11/1995, do 28 de decembro, sobre normas aplicables ao tratamento das augas residuais urbanas, desenvolvido, á súa vez, polo Real decreto 509/1996, do 15 de marzo, que establece requisitos técnicos para os colectores e instalacións de tratamento e para as verteduras que chegan a eles (modificados polo Real decreto 1290/2012, do 17 de setembro). Pola súa parte, o actual texto refundido da Lei de augas, Real decreto lexislativo 1/2001, do 20 de xullo, establece entre os seus obxectivos prioritarios “protexer e mellorar o medio acuático establecendo medidas específicas para reducir progresivamente as verteduras, as emisións e as perdas de substancias prioritarias, así como eliminar ou suprimir de forma gradual as verteduras, as emisións e as perdas de substancias prioritarias” (art.92, c), e regula detalladamente as verteduras que se poden realizar sobre o medio acuático, ben para prohibilas ou ben para sometelas a limitacións e controis. En particular, o seu artigo 100 establece a prohibición de realizar a vertedura directa ou indirecta de augas e de produtos residuais susceptibles de contaminar as augas continentais ou calquera outro elemento do dominio público hidráulico, agás que se conte coa autorización administrativa previa. En desenvolvemento do citado texto refundido da Lei de augas, o Real decreto 606/2003, do 23 de maio, polo que se modifica o Real decreto 849/1986, do 11 de abril, polo que se aproba o Regulamento de dominio público hidráulico, concretou algunha das normativas aplicables ás estacións depuradoras e ás súas redes de colectores. Isto puxo de manifesto a necesidade de actualizar e unificar as normativas existentes, non só no que se refire ás limitacións que lles cómpre impor ás verteduras ás redes de saneamento, senón tamén no establecemento dun conxunto de condicións técnicas ás actividades que son susceptibles de realizaren verteduras de augas á rede de saneamento de exclusiva titularidade municipal. Así, nas autorizacións de vertedura a dominio público hidráulico que soliciten comunidades autónomas e entidades locais, exíxese a achega de plans de saneamento e control de verteduras a colectores, con específica atención á progresiva redución de verteduras de substancias perigosas e o seu control. Á súa vez, a Lei 62/2003, do 30 de decembro, no seu artigo 129, incorpora ao dereito español a Directiva 2000/60/CE, cuxo prazo de transposición finalizaba o 22 de decembro de 2003. No ámbito da nosa comunidade autónoma, o artigo 32 da Lei 9/2010, do 4 de novembro, de augas de Galicia, declara de “interese da Comunidade Autónoma de Galicia” o servizo de depuración de augas residuais e, no seu artigo 27, resérvalle á competencia municipal o tratamento das augas residuais e a prestación do servizo de rede de sumidoiros, incluíndo o control das verteduras a esas redes no marco da normativa de aplicación. O desenvolvemento regulamentario desta norma ten lugar polo Decreto 141/2012, do 21 de xuño, polo que se aproba o Regulamento marco do servizo público de saneamento e depuración de augas residuais de Galicia, que complementa así a normativa estatal básica en materia de depuración de augas residuais urbanas. Así, no marco das atribucións ás entidades locais sinaladas, de acordo cos prazos que sinala a disposición transitoria primeira do regulamento marco (dous anos desde a súa entrada en vigor para adaptar as normativas locais, transcorrido o cal será de aplicación directa), e baseándose nas competencias recoñecidas aos municipios en materia de rede de sumidoiros e tratamento de augas residuais na Lei 7/1985, do 2 de abril, de bases do réxime local, e na Lei 5/1997, do 22 de xullo, de Administración local de Galicia, elabórase esta Ordenanza de verteduras e do Servizo de Saneamento do Concello de Arteixo. Regúlanse nesta Ordenanza as normas que regulan a xestión e o uso da rede de saneamento de titularidade municipal, así como todas as competencias e actuacións que lle corresponden ao Servizo Municipal de Saneamento de Augas Residuais. Máis concretamente, esta Ordenanza regula as condicións para a autorización das verteduras ás redes de saneamento públicas municipais, establecendo limitacións á vertedura, de maneira que non se lles causen efectos prexudiciais ás infraestruturas que conforman a propia rede e á estación depuradora, non se produzan riscos para o persoal que explota e mantén o sistema de saneamento, se favoreza o mantemento da rede e non se alteren os procesos de depuración das augas residuais. Esta Ordenanza consta de 34 artigos, unha disposición transitoria, unha derradeira e oito anexos. En xeral, a Ordenanza especifica e dá cumprimento ao regulamento marco autonómico, remitíndose a este en todo aquilo que se entendeu que non necesitaba dunha especial regulación, e regulando especialmente aquilo que se entendeu que responde ás peculiaridades da nosa cidade, cuxo territorio é esencialmente urbano; aos esforzos realizados desde hai anos no deseño e construción de redes de saneamento separativas de augas residuais e fecais, e á entrada en funcionamento da estación depuradora de Bens (EDAR de Bens). Así, destaca a obrigatoriedade da conexión á rede municipal para todos os usuarios que realicen verteduras cando se atopen a menos de 100 metros desta (o regulamento marco permite a fixación desta distancia, sinalando que, de non se establecer, se aplicaría subsidiariamente a de 50 metros), detallándose expresamente as excepcións que permiten o uso de sistemas autónomos (foxas sépticas ou similares) e sempre baixo supervisión municipal. Clasifícanse os distintos tipos de usuarios en atención á actividade que xeran e en atención ás augas residuais que producen, clasificación que interesa para os efectos de obter o correspondente permiso de vertedura e, en consecuencia, os límites cuantitativos e cualitativos que lles serán exixidos aos seus efluentes. En canto a estes límites e prohibicións, no ANEXO I realízase unha xustificación técnica dos valores e parámetros das verteduras adoptadas nos anexos II. A (verteduras prohibidas) e III (valores límite de vertedura ou emisión), establecéndose dous valores límite: o valor medio diario máximo (VMDM) e o valor instantáneo máximo (VIM), de forma que a Ordenanza concreta e adapta os anexos do regulamento autonómico ás peculiaridades da rede municipal e da súa instalación de tratamento, tomando como referencia, ademais, documentos elaborados noutras cidades similares, así como recomendacións técnicas de entidades como a FEMP, a AES ou o INSHT. Destaca tamén o ANEXO VI, que regula as características técnicas da acometida para a conexión dun usuario ás redes de saneamento, obxecto de obtención de licenza previa, e que se elaborou partindo da experiencia municipal e do deseño das redes na cidade. En canto ao réxime sancionador, establécese un importe económico das sancións ata un máximo de 100.000 €, de acordo coa potestade atribuída para o efecto ás entidades locais no artigo 92.3 da Lei 9/2010, do 4 de novembro, de augas de Galicia. Ademais, esta é unha Ordenanza que nace cunha clara vocación supramunicipal, polo menos no referente ao articulado relativo aos parámetros e límites das verteduras. A posta en marcha da Estación Depuradora de Bens (EDAR de Bens) –substitutiva da antiga planta de pretratamento do mesmo nome– obriga, sen dúbida, a que así sexa. Tanto á antiga como á nova EDAR conflúen as augas residuais dos termos municipais da Arteixo, Arteixo, Oleiros, Culleredo e Cambre, polo que é necesario un instrumento legal común que permita que a cantidade e composición fisicoquímica dos efluentes que alí chegan para o seu tratamento presenten idénticas características, tendo como obxectivo final a protección do medio receptor de acordo coa normativa comunitaria, estatal e autonómica indicada; en suma, trátase de conseguir un efluente compatible cos valores límite de emisión impostos na autorización de vertedura da EDAR. Ao mesmo tempo, unha regulación homoxénea das verteduras debe ir acompañada dunha planificación e deseño de redes separativas de augas residuais e pluviais en todas as redes municipais de saneamento, de forma que se garanta o proceso biolóxico da EDAR, se limite axeitadamente o caudal que cómpre depurar minimizando as entradas de auga pluvial na instalación e se garantan uns óptimos custos de xestión da instalación. Así mesmo, tanto a situación presente como a futura sobre as necesidades da rede de saneamento de titularidade municipal demandadas pola realidade social e económica que os concellos implicados xeren, tívose en conta na redacción desta Ordenanza. CAPÍTULO I.–DISPOSICIÓNS XERAIS Artigo 1.–Obxecto. Esta Ordenanza de verteduras e do Servizo de Saneamento do Concello de Arteixo ten por obxecto regular o servizo público municipal de saneamento de augas residuais, e fundamentalmente as condicións das verteduras das augas residuais e pluviais e os usos da rede de sumidoiros e colectores de exclusiva titularidade municipal. Artigo 2.–Finalidades. Esta Ordenanza dítase para contribuír a acadar as seguintes finalidades: a) Adecuar a calidade da auga dos efluentes da EDAR de Bens ao medio receptor, de modo que se cumpran os límites impostos a ela na súa autorización de vertedura, posibilitando ao mesmo tempo unha xestión eficiente desta e do resto das instalacións que conforman o Servizo Municipal de Saneamento, garantindo o seu correcto funcionamento. b) Previr danos ou alteracións que poidan reducir ou anular a eficacia dos procesos de tratamento da estación depuradora (sobre todo dos procesos biolóxicos), tendo especial coidado na chegada de sobrecargas hidráulicas ou de masas de contaminantes, así como de tóxicos. c) Garantir o bo funcionamento de todas as infraestruturas, obras e equipamentos que integran o Servizo Municipal de Saneamento. d) Evitar pór en risco a saúde dos traballadores das redes de saneamento e da planta depuradora, e da poboación en xeral, pola aparición de condicións de perigosidade ou toxicidade, xeradas por gases volátiles, substancias alérxicas, substancias corrosivas atmosferas explosivas, organismos patóxenos, etc. e) Posibilitar a reutilización das augas residuais. f) Evitar emisións incontroladas de contaminantes á atmosfera. g) Evitar que os lodos de depuración das augas residuais urbanas teñan concentracións de contaminantes que non permitan o seu aproveitamento ou valorización segundo as normas que lles sexan de aplicación. Artigo 3.–Infraestruturas e instalacións do Servizo Municipal de Saneamento.1. Para os efectos desta Ordenanza, enténdese por Servizo Municipal de Saneamento o conxunto de bens de dominio público municipal, interrelacionados, que forman parte da rede de saneamento, da depuradora de augas residuais e das infraestruturas de vertedura.2. A rede de saneamento (cuxo fin é a recollida, transporte e regulación das augas residuais e pluviais, de ser o caso) está composta por sumidoiros, pozos de rexistro e arquetas, colectores, depósitos de regulación, depósitos-vertedoiro e bombeos, así como doutras infraestruturas complementarias. Os vertedoiros, conducións de desaugadoiro e os emisarios son infraestruturas de vertedura do propio sistema.3. As acometidas ao sistema non forman parte do sistema público de saneamento. Artigo 4.–Definicións. Para os efectos desta Ordenanza, enténdese por: 1) Acometida: conxunto de elementos que unen a rede de saneamento coa instalación do inmueble que se pretende sanear. Está composta por: Arqueta de acometida: sita no límite da propiedade, serve de conexión entre as tubarías de saída de augas residuais o pluviais da propiedade e o albañal de acometida. Albañal: tramo de tubaría que vai desde a arqueta de acometida, ou límite da propiedade ata a rede de saneamento.2) Augas de escorredura pluvial: son as que recollen os embornais ou a rede de pluviais durante os fenómenos de chuvia ou despois destes.3) Augas de infiltración: son aquelas que proceden do subsolo e penetran na rede de sumidoiros a través das xuntas e tubaxes defectuosas, conexións e paredes de pozos de rexistro. Tamén teñen a súa orixe en incorporacións de mananciais, fontes, achique de sotos e entradas por vertedoiros.4) Augas brancas: as augas que non foron sometidas a ningún proceso de transformación, de forma que a súa capacidade potencial de perturbación do medio natural non é significativa e que, polo tanto, non deben ser conducidas mediante os sistemas públicos de saneamento. As augas pluviais terán carácter de augas brancas ou de augas residuais urbanas, en función do seu percorrido de escorredura.5) Augas residuais urbanas: as augas residuais domésticas ou a mestura destas coas augas residuais non domésticas e/ou con augas de escorredura pluvial e as de infiltración.6) Augas residuais domésticas: as augas residuais procedentes dos usos particulares das vivendas, xeradas principalmente polo metabolismo humano e as actividades comerciais que teñan posibilidade de xerar verteduras diferentes ás das vivendas, baseándose na súa propia actividade.7) Augas residuais non domésticas: as augas residuais vertidas desde establecementos en que se efectúe calquera actividade industrial, agrícola, gandeira ou calquera outra que xere verteduras diferentes das domésticas. Enténdese por actividade industrial aquela que consiste na produción, transformación, manipulación, reparación e almacenaxe de materias primas e produtos manufacturados.8) Autocontrol: seguimento e control dos contaminantes vertidos, e de calquera outro parámetro relacionado con eles, levado a cabo polo titular da actividade ou por unha entidade competente definida por el.9) Colector: condución que leva ata o colector principal as augas dun conxunto de sumidoiros ou acometidas.10) Colector interceptor: conduto que transporta as augas procedentes de varias subcuncas de saneamento ata a estación depuradora ou ata o punto final de vertedura.11) Colector principal: condución que transporta ata o colector interceptor ou infraestrutura de control (por exemplo, un depósito regulador ou un depósito-vertedoiro) as augas procedentes dun conxunto de colectores dunha subcunca.12) Contaminación: a introdución directa ou indirecta, como consecuencia da actividade humana de substancias ou calor na atmosfera, a auga ou o solo, que poden ser prexudiciais para a saúde humana ou para a calidade dos ecosistemas acuáticos, ou dos ecosistemas terrestres que dependen directamente de ecosistemas acuáticos, e que lles causen danos aos bens materiais ou deterioren ou dificulten o desfrute e outros usos lexítimos do medio.13) Contaminantes das augas: calquera substancia que poida causar contaminación, en particular as substancias que se relacionan no anexo II-B desta Ordenanza.14) Entidade xestora: Administración pública que, en cada caso, teña encomendada a xestión das instalacións que conforman o servizo público de saneamento, con independencia de que o servizo se preste de forma directa ou indirecta.15) Estación depuradora de augas residuais (EDAR): unidade composta por instalacións, estruturas ou mecanismos que permitan unha depuración por métodos físicos, químicos ou biolóxicos da auga residual co fin de adecuar a auga residual aos obxectivos de vertedura.16) Habitante equivalente: carga orgánica biodegradable cunha demanda bioquímica de oxíxeno en cinco días (DBO5) de 60 gramos de oxíxeno por día.17) Mostra: toda porción de auga que represente o máis exactamente posible o fluxo obxecto de control.18) Mostra simple: é aquela tomada nun tempo e lugar determinados para a súa análise individual.19) Mostra composta: a obtida mediante a mestura e homoxeneización de varias mostras simples recollidas no mesmo punto en diferentes instantes de tempo. Existen dous tipos de mostra composta.20) Mostra composta por tempo: a obtida mediante a mestura e homoxeneización de varias mostras simples de igual volume, tomadas a intervalos constantes durante o período de mostraxe.21) Mostra composta por caudal: a obtida mediante a mestura e homoxeneización de varias mostras simples tomadas de tal maneira que o volume de cada mostra simple é proporcional ao caudal ou volume de auga durante o período de mostraxe.22) Mostra integrada: a obtida mediante a mestura e homoxeneización de mostras simples recollidas en puntos diferentes e simultaneamente.23) Planta de tratamento previo: conxunto de infraestruturas, mecanismos e instalacións privadas destinadas ao tratamento das augas residuais dunha ou varias actividades industriais ou comerciais para a súa adecuación ás exixencias desta Ordenanza, posibilitando a súa admisión no sistema municipal de saneamento.24) Rede de sumidoiros privada ou particular: conxunto de instalacións de propiedade privada que recollen as augas residuais e/ou pluviais procedentes dunha ou varias actividades ou domicilios e as verten á rede pública municipal de saneamento.25) Sección de control: cámara ou arqueta, e posibles instalacións e equipamentos complementarios, polos que circulan as verteduras dun usuario e onde poderán ser medidas e sometidas a mostraxe para a súa correspondente vixilancia e seguimento, antes da súa incorporación á rede de saneamento.26) Servizo Público Municipal de Saneamento: conxunto de bens de dominio público municipal constituído polas instalacións definidas no artigo 3.27) Sistema de Xestión Medioambiental (SXMA): o definido polo Regulamento (CE) número 1221/2009, do 25 de novembro de 2009.28) Sistemas unitarios de saneamento: aqueles que constan dunha soa canalización pola que en tempo seco circulan augas residuais urbanas e en tempo de chuvia asume tamén a función de conducir e drenar as augas pluviais, provocándose unha mestura de ambos os dous tipos de augas.29) Sistemas separativos de saneamento e pluviais: aqueles que dispoñen de dúas redes independentes; unha delas transporta as augas residuais de orixe doméstica, comercial, industrial e de infiltración ata a EDAR, denominada “rede de saneamento de augas residuais”, e a outra conduce as augas pluviais ata o medio receptor, ou ata un tratamento previo á vertedura, denominada “rede de pluviais”. 30) Tratamento previo á vertedura: operacións ou procesos unitarios de depuración, de calquera tipo que sexan utilizados para reducir ou neutralizar a concentración ou as cargas dun contaminante de forma previa á súa vertedura á rede pública municipal de saneamento.31) Valor límite de vertedura ou valor límite de emisión: cantidade ou concentración dun contaminante ou grupo de substancias contaminantes, cuxo valor non debe ser superado pola vertedura dentro dun ou varios períodos determinados. Nesta Ordenanza aplícanse os seguintes valores límite: valor medio diario máximo (VMDM) e valor instantáneo máximo (VIM). Véxase o anexo I.32) Vertedura á rede de saneamento: acción ou efecto de verter líquidos, sólidos ou gases a unha rede.33) Pozo cego ou pozo negro.- É unha escavación no terreo, xeneralmente de forma circular, revestida de paredes perforadas que recibe descárgaa das augas residuais (augas negras). Nese sistema primario de depuración o líquido fíltrase no terreo, mentres que a parte sólida queda retida ata que se descompón por efecto bacteriano. A profundidade máxima do pozo ven determinada pola napa freática ou capa de auga superficial ou subterránea do terreo á que non debe alcanzar o pozo para non contaminar dita auga.34) Fosa séptica.- É unha instalación na que se leva a cabo o tratamento primario de augas residuais de natureza doméstica. Componse de dous ou máis compartimentos nos que se realiza a separación e a reacción físico-química da materia orgánica desas augas.35) Separadores de graxas e aceites.- Son dispositivos que poden adoptar a forma vertical, horizontal, cilíndrica ou rectangular, cuxa función é a separación de graxas e aceites do resto das augas residuais. A súa instalación resulta imprescindible sempre que as augas residuais de natureza doméstica conteñan graxas e aceites, previo o seu vertido a fosas sépticas, redes de sumidoiros, canle pública ou mar. Artigo 5.–Ámbito de aplicación.1. Inclúense no ámbito desta Ordenanza todas as verteduras de augas residuais, de calquera orixe, que se realicen á rede de saneamento de titularidade municipal á que se refire o artigo 3, ou as que no futuro sexan conectadas.2. Non se inclúen nesta Ordenanza aqueles produtores de verteduras de augas residuais que conten coa oportuna autorización administrativa para levar a cabo as verteduras, directa ou indirectamente, no dominio público hidráulico ou no dominio marítimo-terrestre, sempre que a dita autorización estea actualizada e os seus titulares cumpran coas condicións impostas nela. Non obstante, o Concello poderá obrigar os mencionados produtores de verteduras a conectalas ao sistema municipal de saneamento e a cumprir os requisitos recollidos nesta Ordenanza sempre que resulten obrigados a iso segundo o disposto no artigo 9. Artigo 6.–Explotación das instalacións do Servizo Municipal de Saneamento. Entidade xestora.1. O Concello, como titular e responsable público da prestación do servizo de saneamento, levará a cabo a explotación de todas ou algunhas das instalacións e infraestruturas que o compoñen, ben directamente, ben a través das distintas formas de xestión indirecta de servizos públicos, ben por si mesmo ou en unión doutras entidades locais.2. Para os efectos desta Ordenanza, o Concello de Arteixo é a entidade xestora do Servizo Municipal de Saneamento, de acordo co sinalado no artigo 4, alínea j) do Decreto 141/2012, do 21 de xuño, polo que se aproba o Regulamento marco do Servizo Público de Saneamento e Depuración de Augas Residuais de Galicia. Artigo 7.–Relativo ás normas de construción e urbanísticas.1. Sen prexuízo do establecido nesta Ordenanza, a construción de calquera elemento do saneamento, público ou privado, axustarase ao disposto na normativa urbanística e nas demais Ordenanzas municipais, así como no establecido no Código técnico da edificación (CTE) e nas condicións técnicas definidas polo Concello.2. Con carácter xeral, as redes públicas municipais de saneamento poderán ser construídas por: a) O Concello por iniciativa propia, de acordo coas disposicións legais vixentes con recursos propios. b) O Concello por petición de particulares, como prolongación da rede existente, a cargo íntegro dos ditos particulares. Neste caso, o tramo pasa a ser municipal, automaticamente unha vez rematadas as obras e recepcionadas polo propio Concello. c) O urbanizador, cando así sexa exixible en virtude da lexislación vixente en materia urbanística, con todos os dereitos inherentes. Deberá cumprir o CTE e demais normas vixentes para as instalacións en edificios e realizar os traballos baixo a supervisión de técnicos do Concello. Para iso, e con carácter previo á redacción dun proxecto de urbanización, ou á execución de obras de rede de sumidoiros, deberáselle solicitar á entidade xestora a información necesaria sobre a normativa vixente ao respecto, redes e condicións existentes, sinalización dos puntos máis aconsellables para realizar a evacuación das augas residuais e pluviais, e calquera outro extremo que puidese resultar de interese para o efecto. En vías de nova construción, o urbanizador deberá construír todas as acometidas domiciliarias. Neste caso, deberanse incluír no proxecto de urbanización, detallando as súas características, que se deberán axustar á normativa técnica vixente. d) Calquera outra Administración competente, ben por acordo, ou por existencia de convenios, ou por estar clasificada tal actuación como “de interese xeral”. Nestes casos a entidade xestora solicitaralles ás ditas administracións os criterios seguidos no seu deseño, co fin de analizar a súa coherencia e integración dentro da rede municipal de saneamento e emitir informe ao respecto. e) Na elaboración de plans que desenvolvan as normas urbanísticas, que afecten ás zonas onde se localicen actividades industriais, será preciso un estudo técnico sobre a posibilidade de contaminación por verteduras ou infiltración de augas residuais industriais. Corresponderalle a súa execución e elaboración ao promotor público ou privado da devandita iniciativa. CAPÍTULO II.–DEBERES DOS USUARIOS DA REDE DE SANEAMENTO MUNICIPAL Artigo 8.–Usuarios suxeitos.1. Todas as edificacións, industrias ou explotacións, tanto públicas como privadas, susceptibles de xeraren verteduras, con independencia do seu uso ou usos compartidos, estarán obrigadas a cumprir as disposicións e preceptos desta Ordenanza, tanto nas conexións actuais como nas previstas no futuro.2. Segundo a orixe e as características das augas residuais que xeran, os usuarios da rede de saneamento clasifícanse do seguinte xeito: a) Usuarios domésticos: aqueles que xeran augas residuais domésticas, entendendo por tales aquelas procedentes dos usos particulares das vivendas, xeradas principalmente polo metabolismo humano e as actividades domésticas. Aplicarase esta modalidade exclusivamente a locais destinados a vivenda, sempre que neles non se realice actividade industrial, comercial ou profesional de ningún tipo. b) Usuarios non domésticos: aqueles que xeran augas residuais non domésticas, entendendo por tales aquelas vertidas desde establecementos en que se efectúe calquera actividade comercial, industrial, de servizos, agrícola ou gandeira. Estas augas residuais, polas súas características, poden presentar nalgún momento determinado unha composición fisicoquímica, aínda que sexa accidentalmente, que supere os valores límite de emisión establecidos nesta Ordenanza. Á súa vez, os usuarios non domésticos poderanse clasificar en: b.1) Usuarios comerciais: Son aqueles que utilizan auga destinada ás necesidades de locais comerciais, tales como oficinas, despachos, tendas, centros privados de ensino, centros deportivos, clubs sociais e recreativos, garaxes (sen ningún tipo de actividade de lavado, engraxamento ou outros), así como en todos aqueles usos relacionados con hostalaría, restauración, aloxamento e lecer, producindo verteduras tanto de augas residuais domésticas como asimilables a domésticas; a estes usuarios, a xuízo da entidade xestora, poderáselles exixir a instalación dun pretratamento e/ou control previamente á conexión á rede pública de saneamento. b.2) Usuarios industriais: os que xeran verteduras tras a utilización da auga como un elemento directo ou indirecto dun proceso de produción nunha actividade industrial. As características destas verteduras serán compatibles co seu transporte e depuración polas diferentes infraestruturas do sistema de saneamento. b.3) Usuarios especiais: entenderase por usuarios especiais calquera outro non definido en puntos anteriores, incluídos os de carácter temporal. En todo caso, teñen a condición de usos especiais as verteduras provisionais por obras, feiras ou outras actividades temporais na vía pública. As características destas verteduras serán compatibles co seu transporte e depuración polo sistema de saneamento. Artigo 9.–Obriga de conexión á rede municipal de saneamento.1. A conexión á rede municipal de saneamento será obrigatoria para todos os usuarios (domésticos e non domésticos) que se atopen a menos de 100 metros desta. Non obstante, por razóns técnicas, o punto exacto de conexión ou entroncamento coa rede municipal de saneamento será determinado polos técnicos municipais aínda que se supere esa distancia.2. Non entanto, a Entidade Xestora poderá dispensar da obligatoriedade da conexión sinalada no punto anterior, cando se acredite polo usuario a inviabilidad de devandita conexión por razóns técnicas, económicas ou urbanísticas debidamente xustificadas.3. No caso de que unha actividade xeradora de augas residuales non estea obrigada á conexión á rede municipal de saneamiento, ou esta non sexa posible, deberá estar provista de sistemas autónomos de saneamiento (fosas sépticas ou similares) que non supoñan un risco para o medio ambiente. Estes sistemas de depuración, que implicarán un vertido directo ou indirecto a dominio público, deberán estar autorizados polo Organismo de cuenca ou a Administración hidráulica competente. Nestes casos, o Servizo Municipal correspondente deberá emitir, con carácter previo á licenza urbanística de que se trate, un informe relativo á idoneidad do dispositivo proxectado e conforme ás mellores técnicas dispoñibles que aseguren a maior eficiencia ambiental do mesmo. Corresponde ao usuario a limpeza periódica, conservación e mantemento de devanditos sistemas autónomos de depuración así como o envío xornal a xestor autorizado dos residuos que se xeraron.4. Os usuarios adoptarán as medidas ou previsións correspondentes para poder conectar as súas redes á municipal, incluído o custo das acometidas nos primeiros 50 metros entre o seu inmoble e o punto de conexión coa rede de saneamento municipal; sendo de conta e cargo do Concello de Arteixo as obras que se prolonguen máis aló da distancia indicada. Non obstante, en caso de acometidas de conexión de edificacións de nova planta, os interesados asumirán íntegramente o seu custo, en concepto de obras de urbanización nos termos previstos na lexislación urbanística. A acometida á rede municipal de saneamento definida no artigo 4.1) terá carácter privado, incluído o punto de conexión ou entroncamento coa rede municipal, substanciarase a obtención da súa licenza conforme ao disposto no artigo 12 e realizarase de acordo cos condicionantes técnicos do Anexo VI. As acometidas poderán executarse por persoal alleo á Administración Municipal, se ben na súa execución ceñiranse ás condicións fixadas por ésta, salvo naqueles casos nos que o Concello asuma parte dos custos das obras nos termos previstos no parágrafo primeiro do presente apartado 4, nos que as obras deberán ser executadas por éste. Asemade, estarán, en todo caso, suxeitos á súa facultade inspectora da Administración Municipal, quen poderá ordenar a paralización da obra en caso de non executarse consonte ás condicións fixadas por éla, ordenando, ademáis, o seu axuste á licenza ou autorización ditada. Correspóndelles aos usuarios as obrigas de limpeza, conservación e mantemento da dita acometida a excepción daqueles casos nos que se demostre que a deficiencia ou dano a reparar non é imputable ao mesmo 5. Cando, como consecuencia dunha actuación pública ou privada autorizada, un usuario pase a dispor dunha rede do sistema público de saneamento municipal a menos de 100 metros, deberase conectar obrigatoriamente a esa rede logo de requirimento municipal, e no prazo que este fixe. Clausurarase o sistema autónomo existente (foxa séptica ou dispositivo similar), o que deberá ser comprobado e certificado por técnicos dos servizos municipais. Se no parazo de tres meses desde a posta en servizo da noa acometida non se houbese clausurado o sistema autónomo anterior o concello procederá a executar os trabajos necesarios de forma subsidiaria, correndo os gastos por cuenta do particular. A conexión efectuarase de acordo co disposto nesta Ordenanza.6. En solo urbano non se permite a utilización de sistemas autónomos de saneamento (foxas sépticas ou similares). Todo usuario deberá estar conectado á rede de saneamento municipal. Se non existise rede na zona, ou estivese a máis de 100 metros e a zona non estivese incluída en polígono, a súa execución correspóndelle ao Concello. Mentres o Concello non execute ditas obras, permitirase previa a obtención, cando corresponda, da correspondente autorización de vertido emitida polo Organismo de cunca ou pola Administración hidráulica competente, a utilización de fosas sépticas ou dispositivos similares, aos que se conectarán as augas provenientes dos aseos (inodoros, lavabos, bidés e duchas), e tamén das augas grises provenientes dos fregaderos, lavavajillas, lavadoras ou outros aparellos ou instalacións análogas.7. En solo urbanizable e rústico, no que habitualmente non existe saneamento municipal, autorizarase para as construcións provisionais en solo urbanizable e para as permanentes autorizables en solo rústico o emprego de foxas sépticas ou similares baixo as premisas sinaladas no punto anterior. Artigo 9 bis.- Censo de pozos negros e instalacións de similar natureza, e obrigas adicionais para os seus usuarios.1. Sen prexuízo do disposto no apartado 1º do artigo anterior, o Concello de Arteixo levará un censo informatizado de pozos negros e de sistemas de similar natureza existentes no termo municipal, no que se reflicta a súa ubicación, usuario e os demáis elementos que resulten necesarios para a súa identificación e control.2. A tales efectos, será obriga da totalidade dos usuarios das instalacións indicadas existentes no Concello de Arteixo, comunicar a esta Administración Municipal a súa existencia; para o que deberá de achegar a documentación que de seguido se relaciona: a) Nome, enderezo, e NIF ou CIF. No caso de que o seu usuario fose unha entidade con personalidade xurídica, a identificación do epígrafe da Clasificación Nacional de Actividades Económicas (CNAE) no que se atope incluída a actividade desenvolvida. b) Títulos administrativos consonte aos que foi executada a instalación (licenza municipal e demáis autorizacións sectoriais). c) Título de propiedade da parcela na que se ubique e Certificación descritiva e gráfica catastral da mesma. d) Documentación técnica redactada por técnico competente, consistente en Memoria descritiva das características técnicas do pozo negro ou instalación similar, plano de situación no termo municipal de Arteixo a escala 1:1000 e plano de emprazamento sobre a parcela a escala 1:50.3. Asemade, será obriga dos usuarios destas instalacións, proceder á súa limpeza, traslado e depósito en lugar habilitado, dos residuos procedentes destas instalacións, cunha periodicidade de, cando menos, unha vez ao ano. O cumprimento desta obriga regulamentaria poderá efectuarse a elección do administrado, ou ben utilizando os medios dos que dispón o Concello de Arteixo, ou ben a través de operador autorizado. Neste último caso, a súa acreditación poderá levarse a efecto mediante a presentación no Concello do correspondente certificado expedido polo operador que teña realizado a tarefa, no que se indique a data da realización dos traballos de limpeza e baleirado, o volume e natureza dos residuos recollidos, e o lugar no que éstes foron depositados.4. Este censo será público e estará dispoñible na páxina web do Concello de Arteixo, cos límites impostos na lexislación de protección de datos.5. Non obstante o indicado, no suposto de que dende estas instalacións se producese algunha vertedura directa ou indirecta de augas residuais ao dominio público hidráulico ou ao dominio público marítimo – terrestre, a intervención e o control désta corresponderá a “Augas de Galicia”, como Administración hidráulica competente na demarcación hidrográfica Galicia – Costa, tal que como se desprende do disposto no art.11.6 da Lei 9/2010, do 4 de novembro, de Augas de Galicia. En consecuencia, o seu titular estará ao que ao respecto resolva a devandita entidade autonómica, e terá a obriga de solicitar nela a correspondente autorización de vertedura, sen prexuízo das responsabilidades administrativas ou doutra índole en que puideran terse incorrido. Os valores límite da verdedura serán fixados na Resolución que, no seu caso, dite o órgano competente”. Art.9 ter: Censo de fosas sépticas e obrigas adicionais para os seus usuarios.1. Sen prexuízo do disposto no apartado 1º do artigo 9, o Concello de Arteixo levará un censo informatizado de fosas sépticas no termo municipal, no que se reflicta a súa ubicación, usuario e os demáis elementos que resulten necesarios para a súa identificación e control.2. A tales efectos, será obriga da totalidade dos usuarios das instalacións indicadas existentes no Concello de Arteixo, comunicar a esta Administración Municipal a súa existencia; para o que deberá de achegar a documentación que de seguido se relaciona: a) Nome, enderezo, e NIF ou CIF. No caso de que o seu usuario fose unha entidade con personalidade xurídica, a identificación do epígrafe da Clasificación Nacional de Actividades Económicas (CNAE) no que se atope incluída a actividade desenvolvida. b) Títulos administrativos consonte aos que foi executada a instalación (licenza municipal e demáis autorizacións sectoriais). c) Título de propiedade da parcela na que se ubique e Certificación descritiva e gráfica catastral. d) Documentación técnica redactada por técnico competente, consistente en Memoria descritiva das características técnicas da foxa séptica, plano de situación no termo municipal de Arteixo a escala 1:1000 e plano de emprazamento sobre a parcela a escala 1:50. e) Declaración responsable do interesado relativa á tipoloxía da vertedura realizada.3. Asemade, será obriga dos usuarios destas instalacións, proceder á súa revisión técnica acreditativa do seu correcto estado de funcionamento, que incluirá a realización das correspondentes análises de compatibilidade do efluentes procedente da instalación, cos parámetros de vertedura previstos nesta ordenanzas, cunha periodicidade de, cando menos, unha vez ó ano. O cumprimento desta obriga regulamentaria poderá efectuarse a elección do administrado, ou ben utilizando os medios dos que dispón o Concello de Arteixo, ou ben pola súa conta. Neste último caso, a súa acreditación poderá levarse a efecto mediante a presentación no Concello, da correspondente certificación do resultado das análise realizada por laboratorio homologado.4. Este censo será público e estará dispoñible na páxina web do Concello de Arteixo, cos límites impostos na lexislación de protección de datos.5. Non obstante o indicado, no suposto de que dende estas instalacións se producese algunha vertedura directa ou indirecta de augas residuais ao dominio público hidráulico ou ao dominio público marítimo – terrestre, a intervención e o control désta corresponderá a “Augas de Galicia”, como Administración hidráulica competente na demarcación hidrográfica Galicia – Costa, tal que como se desprende do disposto no art.11.6 da Lei 9/2010, do 4 de novembro, de Augas de Galicia. En consecuencia, o seu titular estará ao que ao respecto resolva a devandita entidade autonómica, e terá a obriga de solicitar nela a correspondente autorización de vertedura, sen prexuízo das responsabilidades administrativas ou doutra índole en que puideran terse incorrido. Os valores límite da verdedura serán fixados na Resolución que, no seu caso, dite o órgano competente”. Artigo 10.–Deberes dos usuarios. O usuario terá os seguintes deberes: a) Satisfacer puntualmente o importe do servizo de saneamento na contía, forma e prazos que determinen as correspondentes ordenanzas fiscais municipais. b) Aboar as cantidades que resulten da liquidación que por erro, fraude ou avaría se lles poidan imputar. c) Verter as augas residuais conforme o previsto nesta Ordenanza e, de ser o caso, conforme o previsto nos correspondentes permisos de vertedura. d) Conectarse á rede municipal de saneamento cando esta se atope a menos de 100 metros do punto de vertedura, solicitando previamente a licenza de acometida e aboando a taxa que determine a correspondente Ordenanza fiscal. e) Informar a entidade xestora acerca de fugas, avarías, perdas ou calquera outro incidente que, por interese propio ou xeral, afecte ou poida afectar ás instalacións do Servizo Municipal de Saneamento. Entre estes incidentes inclúense as manipulacións de instalacións que poidan causar contaminación ou perigo para persoas ou bens públicos ou privados. f) Comunicarlle á entidade xestora de xeito inmediato calquera modificación nos procesos que inflúa na calidade do efluente que se verte, así como a comunicación de calquera circunstancia futura que implique unha variación das características cualitativas ou cuantitativas da vertedura para os efectos de proceder, de ser o caso, á revisión do correspondente permiso de vertedura. g) Permitir e facilitar a libre entrada nas instalacións do persoal municipal debidamente acreditado, para inspeccionar ou reparar as instalacións, sempre e cuando se detecten anomalías que poidan afectar ao normal funcionamento da rede municipal. h) Respectar o precinto de calquera local, instalación ou mecanismo desta que afecte ou forme parte do sistema público de saneamento. i) Cumprir as condicións e deberes que figuren no permiso de vertedura. j) Comunicarlle á entidade xestora calquera modificación de domicilio ou titularidade da vivenda ou establecemento, modificación na instalación interior (en especial os puntos novos de vertedura que resulten significativos polo seu volume) ou calquera outra que implique un cambio significativo no desenvolvemento xeral do servizo que presta a entidade xestora. k) Cando exista unha alteración no volume do caudal de vertedura que implique un aumento de máis do 10%, deberáselle notificar ao Concello para que se poida estudar a incidencia dese aumento no sistema de saneamento. l) Prever as instalacións de bombeo e elevación naqueles casos en que sexa necesario. CAPÍTULO III.–EMPREGO DA REDE DE SANEAMENTO Artigo 11.–Condicións previas á conexión.1. Para a conexión dun usuario ao sistema municipal de saneamento, cómpre que a rede se atope en servizo, e que a vertedura do usuario cumpra as condicións establecidas nesta Ordenanza.2. Para poder efectuar a conexión, todos os edificios deberán contar cunha rede separativa interior de augas pluviais e fecais. No caso de que non exista rede separativa na vía pública nesa zona, a conexión entre ambas as dúas efectuarase sempre fóra dos límites da parcela e entre esta e a rede de saneamento. Artigo 12.–Requisitos e características básicas da acometida ao sistema.1. Para a conexión dun usuario ao sistema municipal de saneamiento será necesaria a previa obtención de licenza municipal de acometida ao sistema e, no seu caso, tamén o previo permiso de vertedura para os usuarios que sinala o artigo 14, así como o abono das taxas fiscais correspondentes. Para iso, deberá presentar no Rexistro Municipal a solicitude no modelo homologado correspondente acompañado da seguinte documentación: a) Nome do solicitante ou razón social, enderezo, teléfono, nome do futuro usuario e enderezo da vertedura. b) Licenza de obra, licenza de actividade ou licenza de primeira ocupación. c) Informe elaborado por técnico competente no que se describan as instalacións interiores do inmoble obxecto da solicitude de acometida. Non obstante, no caso de tratarse de edificacións finalizadas no ano 2000 e anteriores, o devandito informe poderá substituirse por unha declaración responsable no que o interesado veña a manifestar que as citadas instalacións se atopan en condicións de funcionamento adecuadas”. d) As autorizacións e informes sectoriais que sexa necesarios. Poderá denegarse a licenza de acometida pola concorrencia de calquera deficiencia que impida a utilización do inmoble obxecto da solicitude, especialmente os que teñan a súa orixe na normativa urbanísticaEn caso de novas construccións presentarase ademáis: a) Plano de situación a escala 1:2000. b) Plano da rede de desaugadoiro do interior do edificio en planta e alzado, a escalas respectivas de 1:100 e 1:50, detallando expresamente os sifóns xerais e a ventilación aérea, e distinguindo a rede de augas pluviais e a rede de augas residuais. c) Descrición das disposicións e dimensións idóneas para un correcto desaugadoiro, especificando o material, diámetro e pendente lonxitudinal.1. Os requisitos e características básicas destas acometidas son os que se establecen no anexo VI “Características técnicas da acometida” desta Ordenanza, que será de preceptiva aplicación para obter a correspondente licenza.2. Os establecementos deberán unificar, sempre que sexa posible, no interior do edificio ou parcela todas as verteduras xeradas polos procesos produtivos e, ao mesmo tempo, respectarán as redes separativas de maneira que non poderán verter as augas pluviais na rede interna de augas residuais e viceversa.3. O Concello concederá licenza de acometida á rede municipal de saneamento tras a supervisión da correcta conexión.4. En caso de concesión de licenza municipal de demolición a un inmoble que dispuxese de acometida á rede municipal de saneamento, deberase exixir nesta o selado da acometida existente co fin de poder recuperala nun futuro para o novo uso do inmoble ou, de ser o caso, para evitar posibles inundacións ou filtracións no soar. Este selado deberáselle comunicar á entidade xestora.5. Para os usuarios obrigados a obter o permiso de vertedura, a súa obtención será requisito previo e preceptivo para conseguir a licenza posterior de acometida. Artigo 12 bis. Contratación do servizo de saneamento e cambio de titularidade e baixa.1. As solicitudes de concesión do servizo de saneamento municipal iniciaranse coa presentación dunha instancia por parte do interesado, xunto á que achegarán a documentación que de seguido se relaciona: a. Escritura de propiedade do inmoble para o que se solicita. b. Licenza de primeira ocupación, licenza de apertura ou comunicación previa, no seu caso. c. Informe elaborado por técnico competente no que se describan as instalacións interiores do inmoble obxecto da solicitude de subministro. Non obstante, no caso de tratarse de edificacións finalizadas no ano 2000 e anteriores, o dito informe poderá substituirse por unha declaración responsable no que o interesado veña a manifestar que as citadas instalacións se atopan en condicións de funcionamento adecuadas”. 2. As devanditas solicitudes serán tramitadas consonte ao procedemento establecido pola Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, ou pola normativa que a substitúa e resoltas polo órgano municipal competente.3. Poderá denegarse a prestación do servizo pola concorrencia de calquera deficiencia que impida a utilización do inmoble obxecto da solicitude, especialmente os que teñan a súa orixe na normativa urbanística.4. Os cambios de titularidade da prestación do servizo de saneamento municipal respecto dun determinado inmoble suxéitanse ao mecanismo de comunicación previa. Para a súa efectividade, bastará: a) En caso de transmisión inter vivos, coa presentación ante o Concello de Arteixo dunha instancia asinada polo anterior e polo novo titular do inmoble, no que veñan a comunicar a súa decisión de cambiar a titularidade do servizo, e achegando copia do documento nacional de ambos e do título de transmisión. b) De tratarse dunha transmisión mortis causa, coa presentación do novo titular dunha instancia comunicando esta circunstancia, e acompañando copia do certificado de acto de últimas vontades e testamento, así como escritura de aceptación da herdanza. No caso de non existir testamento, copia do certificado de acto de últimas vontades que así o acredite e acta de declaración de herdeiros”. 5. A baixa no servizo está suxeita ao mecanismo da comunicación previa. Resultará efectiva tras a presentación por parte do seu titular, dun escrito expresando a súa pretensión, acompañada de copia do seu Documento Nacional de Identidade. No caso de que a titularidade do inmoble teña sido producida por título de herdanza, a documentación fixada no apartado 4. b) anterior. Artigo 12 ter.- Servizo de saneamento municipal en situacións de execución de obras e usos especiais.1. A utilización da rede de saneamento municipal co gallo da execución de obras ou no suposto de usos especiais, consonte ao definido nesta Ordenanza, e previa execución da correspondente acometida á rede xeral municipal, desenvolverase nos termos que de seguindo se indican: a) Terán carácter temporal. b) Aplicaráselles a taxa que sexa prevista nas correspondente ordenanza municipal. c) As verteduras, consonte ó disposto no art.8.2. b.3., serán compatibles co seu transporte e depuración polo sistema de saneamento. d) A utilización provisional da rede de saneamento municipal con motivo da execución de obras, convertirase en definitivo no intre no que a edificación de referencia obteña a correspondente licenza de primeira ocupación.2. procedemento de recoñecemento da prestación do servizo dará comezo cunha instancia na que se achegará a documentación establecida no art.12 desta ordenanza municipal; coa particularidade de que se a utilización temporal se solicitase co gallo do desenvolvemento dunha actividade na vía pública, deberá achegarse, ademáis, a correspondente autorización municipal de ocupación da vía pública. Artigo 13.–Prohibicións e limitacións.1. Queda totalmente prohibido: a) A vertedura á rede de saneamiento das sustancias relacionadas no anexo II-A, “Verteduras prohibidas”, desta Ordenanza. b) A dilución para conseguir os niveis de emisión que permitan o súa vertedura á rede de saneamento excepto nos supostos de urxencia ou de perigo inminente e, en todo caso, previa comunicación ao Concello de acordo co disposto no artigo 23. c) A vertedura de augas residuais ou calquera outro tipo de residuos dende camións cisterna ou doutro tipo, a rede de saneamento. d) A vertedura ás redes de saneamiento de augas brancas cuando poida adoptarse unha solución técnica alternativa por existir no contorno da actividade unha rede separativa ou unha canale pública. e) A vertedura procedente de actividades agropecuarias e, en concreto cortes e granxas, á rede de saneamento municipal. As augas residuais xeneradas nesas actividades deberán ser xestionadas de acordo coaa normativa de aplicación.2. Limitacións á vertedura: a) As verteduras industriais que conteñan sustancias das relacionadas no anexo III desta Ordenanza deberán respectar as limitacións alí establecidas, sen que poida admitirse a dilución para conseguir os devanditos límites. b) Como norma xeral, o caudal de augas residuales se verterá de forma distribuída ao longo do día. En todo caso, como norma xeral, os caudales máximos instantáneos non poderán superar o triplo do caudal medio diario autorizado. Esta limitación poderá ser variada, en función das posibilidades da rede e das estratexias de explotación pola Entidade Xestora, previa comunicación ao usuario. c) A Entidade Xestora poderá obrigar a reducir ou regular o caudal da vertedura das industrias cando as condicións da rede ou as instalacións de depuración así o aconsellen, ou en casos en que o mesmo constitúa un grave risco para o sistema no seu conxunto, incluído o medio receptor. Poderá ser requirida a imposición dun réxime de vertedura determinado, nun horario e a un caudal específico debendo o usuario implantar os medios de almacenamiento temporal, regulación e bombeo precisos. Esta obrigación poderá ter carácter temporal, estacional ou permanente. d) As actividades con verteduras que incorporen sustancias perigosas deberán cumprir os valores límite de emisión establecidos na normativa vixente en materia de augas. Artigo 14.–Condicións para a utilización da rede municipal de saneamento.1.–En función do tipo de usuario e da natureza das augas residuais que se incorporen á rede municipal de saneamento, están obrigados a solicitar o permiso de vertedura regulada nos artigos seguintes os usuarios especificados na seguinte táboa: 2. Ademais, quedan obrigados a obter o permiso de vertedura ao sistema público de saneamento os seguintes usuarios: a) Os usuarios non domésticos cuxa actividade estea comprendida nas correspondentes epígrafes da vixente CNAE-2009, aprobada polo Real decreto 475/2007, equivalentes ás epígrafes C, D, E e F do CNAE-93, segundo os cadros de equivalencias entre a CNAE-93 e a CNAE-2009 elaborados polo Instituto Nacional de Estatística, así como aqueloutros usuarios non domésticos cuxa vertedura sexa superior a 2.000 metros cúbicos anuais. b) Os usuarios cun volume de vertedura inferior a 2.000 metros cúbicos anuais pero que orixinen contaminación especial nos termos do artigo 47.1. c) da Lei 9/2010, de augas de Galicia. c) Todas as actividades que incorporen auga en proceso e/ou estean obrigadas polo Real decreto lexislativo 1/2008, do 11 de xaneiro, polo que se aproba o texto refundido da Lei de avaliación de impacto ambiental de proxectos, anexos I e II. d) Os usuarios que utilicen augas cuxa procedencia non sexa de rede de abastecemento municipal, agás que se trata de augas destinadas a uso doméstico e) Os concellos cuia rede de saneamento municipal verta á de propiedade deste concello.3. O resto dos usuarios cuxa actividade xere augas residuais domésticas quedan suxeitos ás regulamentacións que dite a entidade xestora e, en todo caso, ás prohibicións establecidas no anexo II desta Ordenanza.4. A entidade xestora poderalle exixir ao peticionario a caracterización da vertedura por un laboratorio acreditado para determinar o tipo de usuario de que se trata.5. O permiso de vertedura outorgaráselle a cada usuario en función das características específicas do seu sector de actividade, da súa compatibilidade cos tratamentos da EDAR, da perigosidade do seu efluente e dos caudais de vertedura xerados, o que pode supor un aumento ou unha diminución dos valores límite dos parámetros do anexo III; así: a) A calquera actividade ou instalación poderánselle fixar valores límite diferentes dos establecidos con carácter xeral no anexo III para aquelas verteduras de augas cuxas circunstancias particulares debidamente xustificadas así o aconsellasen. b) En casos particulares, poderánselle impor limitacións máis estritas en aplicación da normativa vixente en materia de avaliación de impacto ambiental, polo seu contido en substancias perigosas incluídas no anexo II-C, “Verteduras con substancias perigosas”, ou no anexo III (os parámetros coa nota 12: parámetros contaminantes dificilmente tratables na EDAR ou con impacto significativo sobre os obxectivos de calidade do medio receptor e os potenciais usos das augas depuradas). 6. As augas residuais procedentes de usuarios non domésticos cuxas augas presenten graxas, aceites ou outro produto destas características deberán dispor do correspondente separador de graxas construído na forma axeitada para adecuar as verteduras aos límites considerados nesta Ordenanza.7. No caso de verteduras procedentes de colectores ou redes de saneamento doutros termos municipais, ou pertencentes a outras administracións ou organismos dependentes destas, será titular e responsable da vertedura o titular da rede da que provén xusto antes do punto de vertedura. Estas verteduras terán consideración de augas residuais de carácter supramunicipal. Artigo 15.–Permiso de vertedura.1. Entenderase por permiso de vertedura municipal aquel que ten por finalidade comprobar que a evacuación das augas residuais por medio da rede de saneamiento municipal, ou a vertedura directa na estación depuradora, acomódase ás normas establecidas, e que a composición e características das augas residuais mantéñense dentro dos límites establecidos.2. No caso de que a evacuación das augas residuais sexa ao dominio público hidráulico ou ao dominio público marítimo-terrestre, a autorización da vertedura corresponderá ao Organismo de cuenca ou Administración hidráulica competente.3. O permiso da vertedura á rede de saneamiento municipal outorgarao o Concello aos usuarios indicados no artigo 14.4. O otorgamiento do devandito permiso faculta aos mencionados usuarios para realizar vereduras de augas residuais á rede de saneamiento nas condicións que nel se establezan.5. O permiso de vertedura estará condicionado ao cumprimento do establecido nesta Ordenanza, e terá, con carácter xeral, excepto por razóns xustificadas debidamente motivadas, unha validez máxima de 8 anos, renovable por idénticos periodos, por consentimento expreso da Entidade Xestora e por escrito, sen prexuízo da obrigada revisión antes dese prazo nos casos previstos no artigo 19. Nos supostos de actividades comprendidas no ámbito de aplicación da Lei 16/2002, de 1 de xullo, de prevención e control integrados da contaminación (IPPC), a vixencia do permiso someterase ao prazo da autorización ambiental integrada.6. Non se permitirá ningunha conexión á rede de saneamiento municipal en tanto non se teñan efectuadas as obras ou instalacións específicamente determinadas, así como as modificacións ou acondicionamientos técnicos que, á vista dos datos aportados na solicitude do permiso de vertedura, estableza o Concello. No caso de execución de novos colectores en viaies xa existentes as acometidas poderán executarse simultáneamente coa obra principal sempre e cando os particulares interesados cumpran co estipulado na presente ordenanza. A posta en servizo de ditas acometidas virá determinada polo concello en función da operatividade do sistema.7. En todo caso, o permiso de vertido non se poderá entender outorgado por silencio administrativo.8. Os permisos de vertedura emitiranse con carácter intransferible.9. O prazo máximo para dictar resolución será de 6 meses desde que se reciba a solicitude de permiso. Transcorrido devandito prazo sen que se dictara resolución, a solicitude de permiso de vertedura entenderase denegada Artigo 16.–Solicitude do permiso de vertedura.1. Antes de efectuar ningunha vertedura de augas residuais ao sistema, os titulares das actividades indicadas no artigo 14.2 deben solicitar do Concello o correspondente permiso de vertedura e, para estes efectos, achegarán a documentación que se indica no anexo IV desta Ordenanza.2. Naqueles casos en que sexa necesario tratamento previo á conexión coa rede de saneamento segundo o disposto no artigo 21, será necesaria a elaboración dun proxecto redactado por un técnico competente que, en todo caso, certifique que a actividade cumpre coas condicións de funcionamento e impacto ambiental que fosen establecidas; en especial: a) Que as estimacións efectuadas dos parámetros de vertedura á rede son válidas. b) Que as instalacións de tratamento e depuración están realizadas e son adecuadas. Ademais, no caso de que se efectúe unha caracterización, esta deberá ser realizada por un organismo de control autorizado ou unha entidade colaboradora da Administración hidráulica, segundo a Orde MAM 985/2006, do 23 de marzo, que elaborará un informe que inclúa as medicións, inspeccións e análises realizadas. Artigo 17.–Procedemento para a obtención do permiso de vertedura.1. O procedemento para obter o permiso de vertedura, no caso de actividades comprendidas no ámbito de aplicación da Lei 16/2002, do 1 de xullo, de prevención e control integrados da contaminación (IPPC), ou, de ser o caso, na normativa de execución que aprobe a Comunidade Autónoma de Galicia, será o establecido nas mencionadas normas.2. Noutro caso, serán de aplicación as normas do procedemento administrativo común.3. En ningún caso é posible a obtención do permiso de vertedura por silencio administrativo, que será desestimatorio.4. De acordo cos datos achegados polo solicitante, o Concello resolverá no sentido de: a) Prohibir totalmente a vertedura cando as características que presente non poidan ser corrixidas polo oportuno tratamento previo. Neste caso, o interesado deberá solicitar a correspondente dispensa de vertedura á rede de sumidoiros pública, xuntando á súa solicitude o estudo demostrativo da imposibilidade da vertedura á rede de colectores de titularidade municipal. A entidade xestora obrigará o solicitante a proceder á desconexión da súa rede privada de saneamento da rede pública no caso de que xa estivese realizada a acometida. b) Autorizar a vertedura de forma condicionada. c) Autorizar a vertedura sen máis limitacións que as contidas nesta Ordenanza.5. En todo caso, a denegación do permiso será motivada e indicará necesariamente as razóns que a determinen, cuxa corrección producirá o seu outorgamento.6. En caso de solicitude de novas acometidas, a obtención previa do permiso de vertedura presentarase xunto á solicitude de acometida á rede de saneamento municipal. Artigo 18.–Contido do permiso de vertedura. O permiso de vertedura que outorgue o Concello incluirá, como mínimo, os seguintes puntos: a) Datos de identificación do titular da actividade e do inmoble, planta, instalación ou local onde se xera a vertedura. b) Cualificación do usuario e tipoloxía de augas residuais. c) Identificación e localización do punto de vertedura. A situación (coordenadas UTM) do punto de conexión coa rede de saneamento municipal. d) Orixe e características dos efluentes de augas residuais autorizados. e) Os valores límite de emisión, ou valores límite de vertedura, das características cualitativas da vertedura, tanto en valor medio diario máximo como en valor instantáneo máximo. f) Os límites cuantitativos da vertedura, indicando o caudal medio e o caudal máximo instantáneo en metros cúbicos por hora, día e ano. No caso do caudal máximo, ademais indicarase a súa frecuencia e duración. g) Horario de vertedura. h) Características da sección de control que deberá instalar o titular da vertedura segundo o disposto no anexo VI, punto 9, alínea e), que deberá estar operativa en menos de 6 meses desde a concesión do permiso de vertedura. Seranlle especificados os equipamentos para a medida de caudal e para a toma de mostras, así como posibles equipamentos para a medida en continuo de determinados parámetros de contaminación. Especificaranse tamén os equipamentos de rexistro dos valores medidos e o intervalo de rexistro. Estes equipamentos deberán permitir, polo menos, a medida e rexistro do caudal instantáneo e do caudal totalizado nun período determinado de tempo e sen posibilidade de posta a cero. Ademais, no caso de que o caudal se obteña a partir dos calados medidos nunha sección de control calibrada, o usuario gardará os rexistros das ditas medidas de calado. Como consecuencia dos procesos de inspección, a entidade xestora poderá solicitar a modificación das características da sección de control. i) Prazo para adaptarse aos límites de vertedura especificados no propio permiso. j) O programa de control da vertedura. O titular da vertedura deberá realizar un programa de autocontrol nos supostos de verteduras que comporten un risco elevado de impacto sobre o sistema de saneamento, de acordo co disposto no artigo 27. A Entidade Xestora definirá en cada caso particular as verteduras que supoñan un risco elevado, en función do caudal de vertedura, dos contaminantes, ou das cargas contaminantes. k) O formato e contido dos informes do autocontrol que o titular do permiso de vertedura lle deberá remitir á entidade xestora, especificando a súa periodicidade. l) Prazo de validez do permiso de vertedura. m) As actuacións e medidas que, en caso de emerxencia, deban ser postas en práctica polo titular do permiso de vertedura e o protocolo de contacto directo coa entidade xestora para a comunicación de verteduras accidentais e de emerxencia. n) No seu caso, excepcións temporais dos requerimientos do anexo III, “Nota 13: Parámetros tratables na EDAR ou de impacto pouco significativo sobre os obxectivos de calidade do medio receptor”, sempre que se aprobe un programa que garanta o seu cumprimento no prazo que fixe a Entidade Xestora. Finalizado o prazo fixado o Concello realizará unha inspección para verificar o fin da situación de excepción. o) En razón dos riscos da actividade, poderanse requirir para a obtención do permiso de vertedura seguros, avais ou fianzas que cubran os posibles danos derivados dos ditos riscos. p) Calquera outra condición que a entidade xestora considere oportuna en razón das características específicas do caso. Artigo 19.–Revisión do permiso de vertedura.1. Sen prexuízo do disposto na Lei 16/2002 de IPPC, o permiso de vertedura ao sistema deberá revisarse cando se produza algún cambio significativo na composición ou no volume da vertedura cando se alteren sustancialmente as circunstancias do momento da súa concesión, ou cando sobreveñan outras que xustificarían a súa denegación ou a súa aprobación en términos diferentes.2. En todo caso, procederase á revisión do permiso de vertedura: a) Cando a carga contaminante vertida por unha actividade resulte significativa, en relación coa carga total tratada polo sistema de depuración, e poida dificultar o seu depuración nas condicións idóneas. b) Cando o efecto aditivo ou sinérxico das augas residuais de diferentes vereduras poida dificultar o tratamento do sistema nas condicións idóneas. c) Cando finalice o periodo de vixencia de 8 anos ou o expresamente establecido conforme o sinalado no artigo 15.5. por razóns xustificadas debidamente motivadas. d) Cando se produza a aprobación da nova normativa básica ou sectorial ou modificacións da existente, que afecte ao estipulado nesta ordenanza 3. O Concello poderá modificar as condicións do permiso de vertedura cando as circunstancias que motivaron a seu otorgamento fosen alteradas ou sobreviran outras que, de existir con anterioridade, terían xustificada a súa denegación ou o otorgamiento en términos distintos podendo ser o caso de decretar a suspensión temporal ata que ditas circunstancias sexan superadas. Neste suposto, o usuario será informado, con suficiente antelación, das posibles modificacións e dispoñerá do tempo adecuado para adaptarse ao seu cumprimento, de acordo co previsto no seguinte punto.4. O usuario será informado con suficiente antelación das posibles modificacións e terá dereito a formular as alegaciones que considere oportunas antes da notificación de exprésaa revisión e seralle fixado un prazo de adaptación que non excederá dun ano, a contar desde a aprobación da revisión.5. Si o titular do permiso non realiza as modificacións no prazo concedido, poderase declarar a caducidade do permiso, sen prexuízo da imposición das sancións oportunas.6. En ningún caso a revisión do permiso de vertedura comporta para o seu titular dereito a indemnización algunha. Artigo 20.–Revogación do permiso de vertedura. O permiso de vertedura, previa audiencia do seu titular, poderá ser revogado nos seguintes supostos: a) Por petición do titular do contrato, ao cesar a vertedura e, polo tanto, o requirimento do servizo. b) Por incumprimento, por parte do titular do permiso, das obrigas que deste derivan, ou dos requirimentos efectuados para o seu cumprimento. c) Cando o titular do servizo perda o seu dominio de uso sobre o inmoble obxecto do contrato. d) Por revogación, caducidade ou anulación da autorización ou licenza que permitía o desenvolvemento da actividade que causa a vertedura. e) Por cambio de uso das instalacións para as que se otorgou o permiso de vertido. f) Por incumprimento por parte do usuario dos requirimentos efectuados pola entidade xestora respecto ao tratamento previo das verteduras ou de reparación das instalacións para adecuar a vertedura ás condicións establecidas no correspondente permiso de vertedura. g) Como consecuencia dunha sanción que leve implícita a perda do permiso. h) A non aceptación ou incumprimento das modificacións do permiso de vertedura impostas como consecuencia dunha revisión. i) Cando o usuario permita o uso das súas instalacións de vertedura a terceiros. j) Cando se cese nas verteduras por un tempo superior a un ano. Artigo 21.–Tratamento previo á conexión.1. As augas residuais que non cumpran as limitacións que, para a súa vertedura na rede municipal de saneamento, se establecen nesta Ordenanza deberán ser obxecto do correspondente tratamento previo polo usuario.2. As instalacións necesarias para realizar o dito tratamento previo destas augas residuais formarán parte do sistema de saneamento privado, e definiranse suficientemente na solicitude de permiso de vertedura, tal como se cita no anexo IV, á que se xuntará o proxecto correspondente e os estudos e cálculos xustificativos da súa eficacia, segundo o sinalado no artigo 16.2. 3. Cando, excepcionalmente, varios usuarios se unan para efectuar conxuntamente un tratamento previo das súas augas residuais, deberán obter un permiso de vertedura para o efluente final conxunto, con declaración de todos os usuarios que o compoñan. A responsabilidade do cumprimento das condicións establecidas no permiso de vertedura será da comunidade de usuarios e solidariamente de cada un deles. Neste caso, cada un dos usuarios deberá instalar antes da confluencia das verteduras seccións de control individuais para o control e medición independente dos efluentes.4. En calquera caso, o permiso de vertedura quedará condicionado á eficacia do tratamento previo, de tal maneira que, se este non producise os resultados previstos, quedará sen efecto o dito permiso e prohibida a vertedura desas augas residuais á rede de saneamento municipal. Artigo 22.–Dispensa do permiso de vertedura.1. Se non fose posible que as augas residuais que cómpre verter se manteñan dentro dos límites fixados nesta Ordenanza, nin sequera mediante tratamentos previos, o interesado deberá desistir na actividade que as producen ou adoptar as previsións necesarias, mediante a realización das obras ou instalacións precisas, para que as augas residuais non admisibles na rede de saneamento ou planta depuradora se almacenen e evacuen mediante outros medios a outro tipo de planta especial ou depósito de seguridade que garantan un idóneo destino final axustado á normativa vixente.2. Para estes efectos, o interesado deberá solicitar a correspondente dispensa de vertedura á rede de saneamento, xuntando á súa solicitude un estudo demostrativo da imposibilidade de adecuar esa vertedura á Ordenanza. Coa periodicidade que se determine ao dispensarlle a vertedura á rede pública municipal de saneamento, o interesado deberá xustificar a súa situación en relación coa eliminación da vertedura. Artigo 23.–Situacións de emerxencia.1. Se durante o funcionamento dunha actividade se producise unha vertedura accidental, ou un fallo nas instalacións de tratamento previo que provoque un incumprimento dos límites de emisión do permiso de vertedura, o titular da actividade deberá tomar as medidas adecuadas para minimizar o dano e comunicarlle o suceso á entidade xestora inmediatamente e de forma que faga fe. Na súa comunicación indicaranse, polo menos: substancias descargadas, volume aproximado descargado, horario en que se produciu a descarga e concentracións aproximadas das substancias vertidas.2. Nas 48 horas seguintes ao suceso, o titular do permiso de vertedura presentaralle á entidade xestora un informe detallado do acontecido, as medidas adoptadas para controlalo e as posibles accións para evitar a súa repetición.3. As actividades con risco potencial de produciren verteduras accidentais ou de emerxencia, deberán ter establecidos protocolos de emerxencia para minimizar os danos que se poidan producir nas instalacións de saneamento e depuración, así como no medio receptor. Estes plans de emerxencia exixiranse no propio permiso de vertedura e deberanse presentar coa solicitude.4. Se por motivos de mantemento fose necesario incumprir puntualmente os parámetros do permiso de vertedura, o titular da actividade deberalle solicitar previamente autorización á entidade xestora para que tome as medidas axeitadas e así evitar afectar as instalacións municipais de saneamento e depuración.5. Se, como consecuencia das verteduras ou descargas accidentais, do fallo no funcionamento das instalacións de tratamento previo, ou da persistencia de verteduras non toleradas ou prohibidas prodúcense danos sobre a rede municipal de saneamento, procederase á súa valoración pola Entidade Xestora conforme ao establecido no artigo 34 da presente Ordenanza. Esta valoración será comunicada por escrito ao titular da vertedura causante dos danos nun prazo non superior a trinta días naturais desde que comezaron a producirse.6. Os custos das operacións a que dean lugar os accidentes que ocasionen situacións de emerxencia ou de perigo, así como os de limpeza, remoción, reparación ou modificación do sistema de saneamento e depuración a que dean lugar as descargas accidentais ou debido á persistencia das verteduras toleradas ou prohibidas, deberanlle ser aboados á entidade xestora polo usuario causante do dano.7. Sen prexuízo do establecido nas epígrafes anteriores, o Concello deberalle comunicar á Administración competente e, de ser o caso, aos tribunais de xustiza os feitos e as súas circunstancias cando das actuacións realizadas por aquela se puxese de manifesto a existencia de neglixencia ou intencionalidade por parte do titular da vertedura ou do persoal dependente del, exercendo as accións pertinentes para determinar en cada caso a responsabilidade en que puidesen incorrer e o correspondente resarcimento dos danos e perdas producidos como consecuencia do incumprimento desta Ordenanza. Artigo 24.–Censo de verteduras á rede municipal de saneamento.1. O Concello levará un censo informatizado de verteduras ao sistema no que inscribirán as verteduras sometidas a permiso, e no que constarán, como mínimo, os seguintes extremos: a) Nome, enderezo, CNAE e NIF do titular do permiso. b) Datos básicos do caudal de auga de abastecemento, e/ou autoabastecemento, e da vertedura. c) Condicións básicas do permiso, incluíndo a localización con coordenadas UTM e o acceso ao punto de vertedura. d) Situación administrativa do permiso. e) Datos relativos á contaminación e características da vertedura conectada. f) Informe analítico do vertido, renovado con periodicidade anual.2. O censo de verteduras estará ao dispor da Administración hidráulica de Galicia e da Administración hidráulica do Estado. Así mesmo, todos aqueles datos do censo que non provoquen a vulneración da Lei de Protección de Datos serán públicos e poderán ser consultados a través da web municipal.3. Tomando como base o mencionado censo, así como os resultados das comprobacións efectuadas na rede, o Concello de Arteixo cuantificará periodicamente as diversas clases de verteduras, co fin de actualizar as limitacións das descargas e os conseguintes permisos de vertedura, así como dispor as actuacións preventivas, reparadoras e/ou correctoras que sexan necesarias.4. O Concello deberá informar periodicamente sobre o seu censo de verteduras ao xestor ou responsable do sistema de depuración correspondente, no caso de que se trate de distintas entidades xestoras para as instalacións de saneamento e as de depuración.5. Cando unha mesma entidade xestora teña ao seu cargo a xestión do saneamento en baixa e o servizo de depuración de augas residuais, deberá incluir no censo, as verteduras non canalizadas ás que se refire o artigo seguinte. Artigo 25.–Verteduras non canalizadas.1. Queda totalmente prohibido, salvo expresa autorización da entidade xestora, a vertedura das augas residuais, ou de calquera outro tipo de residuo, mediante sistemas non canalizados (camións cisterna, ou doutro tipo) á rede municipal de saneamento. Nos casos de vaciado de fosas sépticas o titular deberá comunicar esta actividade á entidade xestora indicando o punto e hora da vertura para o seu control.2. As verteduras á EDAR provenientes de sistemas non canalizados deberán ser autorizadas pola entidade explotadora desta, de acordo coas regulamentacións técnicas que adopten e, en todo caso, tendo en conta o sinalado no artigo 18 do Regulamento marco establecido polo Decreto 141/2012, do 21 de xuño, e sen prexuízo dos permisos e autorizacións exixibles segundo a normativa de residuos. En todo caso, estas verteduras só poderán proceder de actividades domésticas ou asimilables a domésticas. CAPÍTULO IV.–INSPECCIÓN E CONTROL Artigo 26.–Inspección e control por parte da entidade xestora.1. Todas as cuestións relativas á inspección e control derivadas do cumprimento do previsto nesta Ordenanza se remiten á regulación contida no Decreto 141/2012, do 21 de xuño, polo que se aproba o Regulamento marco do servizo público de saneamento e depuración de augas residuais de Galicia, en concreto aos artigos: 25.–Función inspectora.26.–Obxecto e inicio da inspección.27.–Dereitos do persoal inspector.28.–Deberes do persoal inspector.29.–Desenvolvemento da actividade inspectora.30.–Documentación das actuacións inspectoras (con remisión neste artigo ao anexo V do Regulamento marco “Contido da acta de inspección”). 31.–Toma de mostras.32.–Práctica das análises (con remisión neste artigo ao anexo VI do Regulamento marco “Condicións de preservación de mostras e métodos analíticos). 2. No relativo á toma de mostras, ademais do preceptuado no Regulamento marco citado, terase en conta que para o control do cumprimento do límite “valor medio diario máximo” do anexo III se utilizarán mostras compostas. Para o control do límite “valor instantáneo máximo” do mesmo anexo III empregaranse mostras simples.3. O Concello, a proposta da Entidade Xestora da EDAR, deseñará un plan de inspección a fin de detectar e corrixir as orixes de certos efulentes cuxa composición ocasione ou poida haber o risco certo de que ocasionen, problemas de funcionamiento operativo no seo da propia EDAR, ou que comprometan o cumprimento dos límites impostos pola Administración hidráulica na propia autorización de vertido a dominio público marítimo. Artigo 27.–Autocontrol das verteduras.1. Nos casos en que, de conformidade co artigo 18, k), o permiso de vertedura así o exixa, o seu titular tomará as mostras e procederá a realizar as análises que se especifiquen no propio permiso para verificar que non se superan as limitacións establecidas.2. Os resultados das análises deberanse conservar polo menos durante tres anos.3. O titular do permiso de vertedura terá un plan de autocontrol, que estará á disposición da entidade xestora e dos inspectores, no que constarán: a periodicidade dos autocontrois, o lugar en que se tomaron as mostras, a data en que se realizou a toma e as determinacións analíticas, así como calquera outro dato que se considere procedente solicitar.4. A entidade xestora poderá requirir o usuario para que presente periodicamente un informe sobre o efluente vertido se así foi establecido no permiso de vertedura.5. A obriga de controlar os parámetros característicos das verteduras dos usuarios non domésticos efectuarase tendo en conta o establecido na seguinte táboa: 6. A entidade xestora poderá modificar a periodicidade de control se así o estima conveniente polas características singulares da vertedura.7. No anexo V inclúese o detalle da clasificación dos diferentes sectores industriais por clase e grupo, tal como figura nas notas (***) do anexo IV do Real 849/1986, do 11 de abril, polo que se aproba o Regulamento de dominio público hidráulico.8. Para os efectos de que os usuarios non domésticos poidan levar a cabo estes controis cando o indique o seu permiso de vertedura, ou cando llelo solicite a entidade xestora, deberán dispor dun equipamento de medida de caudal e dun equipamento de toma de mostras automático, situados na sección de control, que permita obter unha mostra representativa da vertedura. A dita mostraxe realizará como mínimo unha toma de mostras durante un período de tempo representativo das actividades da empresa, que teña tamén en conta actividades especiais ou singulares, equivalente a unha xornada laboral completa.9. Nos casos en que así se estableza, debido á variabilidade da carga contaminante vertida ao longo do ciclo produtivo, o valor medio máximo diario establecido no anexo III estará referido á mostra composta tomada en varios momentos do ciclo, debendo ser as partes alícuotas empregadas proporcionais aos caudais instantáneos de vertedura.10. A análise das mostras deberá ser realizada mediante metodoloxía oficial nun laboratorio externo acreditado, segundo os requisitos establecidos nas normas da serie UNE-EN ISO/IEC 17025, ou a que no futuro a substitúa, que sexa de aplicación en función do seu ámbito de actuación e/ou rexistrado pola Administración.11. En caso de que non exista medición de caudal vertido, tomarase como dato do caudal o valor da auga consumida. No caso de existiren diferenzas significativas, o titular da vertedura deberá instalar un equipamento de medida homologado para a medida do efluente.12. A entidade xestora poderá solicitar a instalación, na citada sección de control, das sondas e equipamentos automáticos de medición en continuo da vertedura que se consideren necesarios para un autocontrol efectivo. Poderá exixirse a realización de controis en continuo naqueles puntos de vertedura cando se advirtan afeccións negativas no contorno ou se presuma, razoadamente, que os resultados dos controis periódicos establecidos non garantan unha representatividade suficiente dos niveis de emisión reais. Os equipamentos analizadores online de parámetros de contaminación que se empreguen para o control en continuo das verteduras deberán cumprir os seguintes requisitos: a) Proporcionar resultados reproducibles e comparables. b) Dispor dun certificado oficial de homologación para a medida de concentración do contaminante que analicen, outorgado por algún dos organismos oficialmente recoñecidos nos Estados membros de Unión Europea ou, cando haxa reciprocidade, en países terceiros. c) Estar calibrados e situados de acordo co que prevexan as normas europeas (EN); en ausencia destas, nas normas UNE; e, en ausencia delas, nas normativas internacionais. CAPÍTULO V.–RÉXIME DE INFRACCIÓNS E SANCIÓNS Artigo 28.–Responsabilidade e infraccións.1. As accións e omisións que contraveñan o establecido nesta Ordenanza xerarán responsabilidade administrativa, sen prexuízo da civil ou penal que, de ser o caso, puidese ser exixible.2. As accións ou omisións que provocasen, directa ou indirectamente, afección á calidade das augas no dominio público hidráulico ou no dominio público marítimo-terrestre serán constitutivas das infraccións que para o efecto prevé a lexislación vixente en materia de augas, e serán sancionadas polos órganos administrativos que teñan atribuídas tales competencias.3. Para a fixación da correspondente responsabilidade, teranse en conta as seguintes regras: a) Cando existan varios responsables e non sexa posible determinar o grao de participación de cada un deles na comisión da infracción, a responsabilidade exixirase solidariamente. b) Cando os danos se produzan pola realización de diversas actividades efectuadas por distintos usuarios, poderase imputar individualmente esta responsabilidade e os seus efectos económicos, sempre que fose posible coñecer o grao de implicación de cada unha. c) Cando se trate de obrigas de carácter colectivo, tales como limpeza, mantemento e conservación de instalacións comúns, a responsabilidade exixiráselle á correspondente comunidade se a houbese e, se non, exixirase solidariamente.4. As infraccións clasificaranse en leves, graves e moi graves.5. Considéranse infraccións LEVES: a) A vertedura á rede de saneamento de titularidade municipal de augas residuais de natureza doméstica ou asimilable a doméstica sen contar coa licenza de acometida, cando esta sexa necesaria, ou sen respectar as características das acometidas sinaladas no anexo VI. b) A construción e modificación de sumidoiros, acometidas ou conexións á rede, ou instalacións anexas a esta, mesmo sendo de propiedade particular, sen ter a licenza de acometida, ou sen se axustar ás condicións sinaladas na licenza concedida ou ás características técnicas exixidas nesta Ordenanza. c) A utilización de sistemas autónomos de saneamento (foxas sépticas ou similares) non autorizados, o incumprimento das correspondentes obrigas de limpeza e mantemento destes, o non envío a un xestor autorizado do produto resultante das operacións de limpeza ou a conexión a estes sistemas de augas non permitidas na Ordenanza (artigos 9.3 e 9.6) sempre que non produza unha afección ao medio receptor, caso en que terán a consideración de infraccións graves. d) A non conexión ao sistema de saneamento por parte dos usuarios obrigados a iso, e sempre que non se produza unha clara afección ao medio receptor por parte dos sistemas autónomos utilizados, ou ben por xerar escorreduras de augas residuais en terreos públicos ou privados, casos en que terá a consideración de grave. e) A dilución e a vertedura de augas brancas, agás que se trate dun volume desproporcionado ou que resulte rendible polo beneficio obtido acadar os límites de vertedura por dilución, caso en que terá a consideración de grave. f) A falta de información á entidade xestora do aumento do volume do caudal de vertedura en máis dun 10%. g) O incumprimento das condicións establecidas no permiso de vertedura, sempre que non se lles causen danos ás instalacións de saneamento municipal, ou ben cando estes danos non superen os 12.000 €. h) As accións e omisións das que deriven danos ou perdas para a integridade ou o funcionamento dos bens de dominio público que conforman o servizo de saneamento municipal inferiores a 12.000 €. i) No caso de existir unha sección de control, a modificación das súas características ou dimensións, ou a manipulación ou desprecintado dos equipamentos por persoal alleo ao Concello. j) O incumprimento do plan de autocontrol cando así sexa exixido no permiso de vertedura. k) A desobediencia aos requirimentos do Concello en relación coa adecuación de verteduras ou instalacións ás condicións regulamentarias, e tamén en relación coa remisión de datos e informacións sobre as características do efluente, das actividades ou procesos que o xeran, ou das instalacións de tratamento previo. l) A vertedura das augas residuais, ou de calquera outro tipo de residuo, mediante sistemas non canalizados (camións cisterna ou doutro tipo) á rede municipal de saneamento, sempre que se trate de verteduras procedentes de actividades domésticas ou asimilables e non estean autorizadas, segundo se establece no artigo 25. m) O incumprimento das obrigas definidas nos arts.9 bis e 9 ter. n) Incumprimento de calquera prohibición establecida nesta Ordenanza ou a omisión dos actos a que obriga, sempre que non estean considerados como infraccións graves ou leves”. 6. Considéranse infraccións GRAVES: a) Calquera conduta indicada no punto 5 da que deriven danos para o dominio público municipal ou perdas superiores a 12.000 €. b) A obstrución ao labor inspector do Concello no acceso ás instalacións ou a negativa a facilitar a información requirida. c) A realización de verteduras das substancias prohibidas relacionadas no anexo II-A desta Ordenanza. d) A vertedura á rede de saneamento de titularidade municipal de augas residuais de natureza distinta á doméstica sen contar co permiso de vertedura correspondente ou con el caducado, revogado ou suspendido. e) A vertedura á rede de saneamento de titularidade municipal de augas residuais de natureza distinta á doméstica con superación dos valores exixidos nos anexos II e III ou con vulneración dos exixidos no permiso de verteduras. f) A vertedura de augas residuais sen tratamento previo, cando estas o requiran, ou sen respectar as limitacións especificadas nesta Ordenanza. g) A non comunicación de circunstancias que comporten unha revisión do permiso de vertedura. h) A ocultación ou falseamento de datos exixidos na solicitude de vertedura, e determinantes para o outorgamento do permiso de vertedura e/ou licenza de acometida. i) A falta de comunicación das situacións de fugas, avarías, perdas, emerxencia ou perigo que lles poidan afectar ás instalacións de saneamento municipal ou causar contaminación ou perigo en bens públicos ou privados, así como o incumprimento das ordes do Concello derivadas de tales situacións de perigo ou emerxencia. j) A non existencia das instalacións e equipamentos necesarios para a realización dos controis requiridos, ou mantelos en condicións non operativas. k) A resistencia ou demora na instalación de elementos correctores que fosen exixidos para o cumprimento desta Ordenanza. l) A posta en funcionamento de aparellos ou instalacións prohibidos ou clausurados. m) A posta en funcionamento de aparellos ou instalacións non autorizadas, ou diferentes dos aprobados para o permiso de vertedura, así como o desprecintado, anulación ou manipulación dos que fosen colocados polo Concello. n) A vertedura das augas residuais, ou de calquera outro tipo de residuo, mediante sistemas non canalizados (camións cisterna, ou doutro tipo) á rede municipal de saneamento, sempre que se trate de verteduras procedentes de actividades non domésticas ou asimilables.7. Considéranse infraccións MOI GRAVES: a) Calquera conduta indicada no punto 6 da que deriven danos ao dominio público municipal ou perdas superiores a 50.000 €. b) As infraccións cualificadas como graves no punto 6 que, por cantidade ou contaminación da vertedura, supoñan a existencia dun risco moi grave para a saúde das persoas, os recursos naturais ou o medio ambiente. c) O falseamento e/ou a ocultación de datos para a obtención do correspondente permiso de vertedura e/ou licenza de acometida se fose susceptible de producir risco para a saúde ou a seguridade das persoas, para os bens do dominio público que conforman o Servizo Municipal de Saneamento ou para o medio natural receptor final do efluente. d) O incumprimento das ordes de suspensión de verteduras non permitidas. e) Evacuación de verteduras prohibidas nesta Ordenanza ou en condicións diferentes das permitidas, sen autorización administrativa expresa. Artigo 29.–Sancións.1. As infraccións poderán dar lugar á imposición das seguintes sancións: a) Multa. b) Suspensión temporal do permiso de vertedura. c) Suspensión definitiva, total ou parcial, do permiso de vertedura. d) Peche de instalacións de vertedura. e) Prohibición de utilización de instalacións.2. As infraccións tipificadas no artigo anterior serán sancionadas coas seguintes multas: a) Infraccións leves: multa de ata 15.000 €. b) Infraccións graves: multa desde 15.001 € ata 60.000 €. c) Infraccións moi graves: multa desde 60.001 € ata 100.000 €. 3. As sancións graduaranse en función da reincidencia do infractor, da intencionalidade do beneficio obtido, da afección producida ao sistema de saneamento ou á calidade do medio receptor e do dano ocasionado de interese xeral. En todo caso, para a graduación das sancións terase en conta, ademais dos criterios relacionados, o principio de proporcionalidade consagrado no artigo 131.2 da Lei de réxime xurídico das administracións públicas e de procedemento administrativo común. Artigo 30.–Criterios para a graduación de infraccións e sancións.1. Para a determinación da maior ou menor gravidade das infraccións definidas nos artigos anteriores, así como da sanción que se deberá impor, teranse en conta os seguintes criterios, sen prexuízo dos xa previstos na normativa xeral sobre procedemento administrativo sancionador: a) A afección producida aos bens de dominio público que forman parte do Servizo Municipal de Saneamento ou a outros bens de titularidade municipal. b) A afección producida polo efluente na calidade do medio natural receptor. c) A súa transcendencia na seguridade das persoas e bens. d) A existencia de dolo. e) As circunstancias do responsable, o seu grao de participación e a cuantificación do beneficio obtido, de ser o caso. f) A reincidencia, pola comisión no término dun ano de máis dunha infracción da mesma natureza, cando así fora declarada por resolución firme.2. Considerarase atenuante que a persoa infractora exprese o seu arrepentimento espontáneo e voluntario, cando este se manifeste no recoñecemento dos feitos e na dilixente adopción de medidas correctoras para mitigar o dano en principio causado, tendo en conta igualmente os criterios recollidos no punto anterior.3. Será agravante que na conduta da persoa infractora se aprecie unha especial vontade ou actitude tendente a agravar o dano inicialmente causado, ou que da falta de colaboración ou axuda para a súa reparación ou mitigación se orixine un dano maior do inicialmente previsto.4. Na imposición da sanción terase en conta, en todo caso, que a comisión da infracción non resulte máis beneficiosa para o infractor que o cumprimento das normas infrinxidas. Artigo 31.–Prescrición.1. As infraccións reguladas neste capítulo prescribirán nos prazos seguintes: a) Un ano no caso de infraccións leves. b) Tres anos no caso de infraccións graves. c) Cinco anos no caso de infraccións moi graves. O prazo contarase desde a comisión do feito ou desde a detección do dano, se este non fose inmediato.2. As sancións a que se refire este capítulo prescribirán nos prazos seguintes: a) As sancións impostas por infraccións leves prescribirán ao ano. b) As sancións impostas por infraccións graves prescribirán aos dous anos. c) As sancións impostas por infraccións moi graves prescribirán aos tres anos. O prazo de prescrición comezará a contarse desde o día seguinte a aquel en que adquira firmeza a resolución en vía administrativa pola que se impón a sanción. Artigo 32.–Potestade sancionadora: órganos competentes, procedemento, medidas cautelares e publicidade.1. A facultade de instruir e resolver os procedementos sancionadores por infraccións a esta Ordenanza compételle ó Alcalde – Presidente do Concello de Arteixo, ou, de ser o caso, ó órgano que teña delegada por éste a competencia, logo da instrucción do correspondente procedemento, de conformidade cos principios e procedemento regulados na Lei 30/1992, do 26 de novembro, de réxime xurídico das administración públicas e do procedemento administrativo común, e no Real Decreto 1398/1993, do 4 de agosto, polo que se regula o procedemento para o exercicio da potestade sancionadora.2. Derrogado.3. O prazo máximo para a tramitación e resolución do procedemento sancionador será dun ano, contado desde a data do seu inicio. Esgotado o dito prazo, producirase a caducidade do procedemento.4. Mediante acordo motivado, poderanse adoptar en calquera momento do procedemento medidas preventivas dirixidas a asegurar a eficacia da resolución final que se puidese ditar, o bo fin do procedemento, evitar o mantemento dos efectos da infracción, a exixencia dos intereses xerais. Estas medidas consistirán fundamentalmente en: a) Suspensión temporal de actividades, ou permisos, autorizacións ou licenzas. b) Establecemento de fianzas que garantan tanto o cobramento da sanción que poida recaer como a reparación ou reposición dos bens danados. c) Suspensión provisional dos traballos de execución de obras ou instalacións que contradigan as disposicións desta Ordenanza ou sexan indebidamente realizados. d) Requirir o usuario para que, no prazo que se lle indique, introduza as medidas técnicas necesarias que garantan o cumprimento das prescricións desta Ordenanza. e) Ordenarlle ao usuario que, no prazo que se lle fixe, introduza nas obras ou instalacións realizadas as rectificacións precisas para axustalas ás condicións do permiso de vertedura ou ás disposicións desta Ordenanza. f) Ordenarlle ao usuario que, no prazo que se lle indique, proceda á reparación e reposición das obras e instalacións ao seu estado anterior e á demolición das que foran indebidamente construídas ou instaladas. g) Impedir os usos indebidos das instalacións para as cales non se obtivese permiso, ou cando non se axusten ao seu contido ou ás disposicións desta Ordenanza. h) Clausura ou precintado das instalacións de vertedura, en caso de que non sexa posible técnica ou economicamente evitar o dano mediante as oportunas medidas correctoras. i) Calquera outra medida de corrección, control ou seguridade que impida a extensión do dano.5. Igualmente, e con carácter excepcional, previamente á incoación do expediente sancionador, con audiencia da persoa interesada e mediante resolución motivada, o órgano competente para o exercicio da potestade sancionadora ou aquel ao que lle corresponda a función inspectora poderá adoptar e imporlle á persoa presuntamente responsable de calquera dos feitos tipificados como infraccións por esta lei medidas cautelares, cuxa asunción inmediata sexa necesaria para evitar o mantemento dos danos que puidesen estar sendo ocasionados ou para mitigalos. Estas medidas poderán consistir na paralización da actividade ou obras.6. En caso de que as medidas cautelares sexan adoptadas por aquel ao que lle corresponda a función inspectora, estas medidas deberán ser ratificadas polo órgano competente para exercer a potestade sancionadora no prazo máximo de catro días naturais.7. O órgano que exerza a potestade sancionadora publicará no Boletín Oficial da Provinica e na web municipal aquelas sancións impostas pola comisión de infraccións graves e moi graves, así como os nomes, apelidos ou razón social das persoas físicas ou xurídicas responsables, unha vez que ditas sancións adquiran o carácter de firmes. Artigo 33.–Reparación do dano causado, obriga de restauración, multas coercitivas e execución subsidiaria.1. Con independencia das sancións que se impoñan, exixiráselles ás persoas infractoras a reparación dos danos e perdas ocasionados aos bens de dominio público municipal e patrimonial, así como a reposición das cousas ao seu estado anterior na forma e nos prazos que determine o órgano que exerza a potestade sancionadora, e cando iso non sexa posible fixaranse as indemnizacións que procedan.2. A exixencia de repor as cousas ao seu estado primitivo obrigará a persoa infractora a destruír ou demoler toda clase de instalacións ou obras ilegais e a executar cantos traballos sexan precisos para tal fin, de acordo cos planos, forma e condicións que fixe o órgano competente.3. Naqueles supostos en que se aprecie forza maior ou caso fortuíto e non exista unha infracción administrativa, pero nos que se produza un dano ás instalacións de dominio público que compoñen o Servizo Municipal de Saneamento, ou ao medio natural receptor, a persoa causante do dano terá a obriga de repor as cousas ao seu estado primitivo, o que se concretará na retirada dos obxectos, materiais ou elementos, así como na reparación dos bens de dominio público afectado. Esta obriga de repor en ningún caso terá a consideración de sanción.4. A exixencia destas medidas reparadoras ou restauradoras, que inclúen as posibles indemnizacións por danos e perdas, poderase facer no propio procedemento sancionador ou, de ser o caso, tramitarse noutro complementario.5. Se a persoa infractora ou causante do dano non executa as accións necesarias para proceder á reposición ou restauración na forma e prazos sinalados no oportuno requirimento, poderase acordar a execución subsidiaria por conta do infractor e pola súa custa logo de apercibimento e establecemento dun prazo para a execución voluntaria, ou ben a imposición de multas coercitivas. Non será necesario o apercibimento previo na execución subsidiaria cando da persistencia da situación puidese derivar un perigo inminente para a saúde humana ou o medio ambiente.6. As multas coercitivas serán sucesivas e reiterables, ata conseguir a execución do ordenado. A contía destas multas será por un importe igual ou inferior, en cada caso, ao 10% do custo da reparación ou da cantidade correspondente á infracción cometida. A contía de cada unha das multas coercitivas non superará o importe da sanción fixada pola infracción cometida.7. A obriga de repor as cousas ao seu estado primitivo ou de reparar os danos causados ao dominio público prescribirá nun prazo de quince anos.8. Comunicaráselles ás autoridades autonómicas competentes en materia de saneamento e depuración a relación de sancións graves e moi graves impostas. Artigo 34.–Valoración de danos.1. Cando os bens alterados non se poidan restablecer ao seu estado anterior, o infractor deberá indemnizar os danos e perdas ocasionados. A valoración destes danos e perdas será realizada polo Concello.2. A valoración dos danos ás obras hidráulicas, para os efectos de aplicación do réxime sancionador a que se refire este capítulo, determinarase en función dos gastos de explotación e, de ser o caso, de reposición daquelas.3. Os danos ás obras hidráulicas que conforman os sistemas de saneamento calcularanse en €/día, como resultado da ponderación do custo diario de explotacións das instalacións públicas afectadas en relación co caudal e carga contaminante da vertedura de que se trate.4. Os servizos competentes do Concello determinarán, de acordo cos orzamentos aprobados para o efecto e as correspondentes certificacións, os gastos de explotación repercutibles ao responsable da vertedura de que se trate.5. A valoración de danos, que servirá de base para a cualificación da infracción e, se é o caso, da indemnización que se deba impor, resultará do cálculo a que se refire o punto 3, multiplicado polo número de días que se considere que a vertedura se mantivo en situación irregular.6. Para os efectos do disposto no punto anterior, computaranse os gastos correspondentes a todo o período no que a instalación pública de saneamento ou de depuración de augas residuais quedase afectada pola vertedura irregular, aínda que esta fose de carácter puntual. En calquera caso, para os efectos do recollido neste artigo, considerarase que calquera vertedura irregular se mantén durante, polo menos, un día.7. Nos supostos de verteduras que non dispoñan de tratamento e que deriven dunha actividade non ocasional, presumirase, salvo proba en contrario, que a calidade deles se mantén indefinidamente.8. Así mesmo, suporase o mantemento da contaminación da vertedura durante o período que medie entre dúas ou máis tomas de mostras consecutivas, cuxos resultados mostren incumprimentos da normativa vixente ou dos límites impostos no correspondente permiso, mesmo a data da toma da mostra seguinte na que a calidade da vertedura cumpra a dita normativa ou cos límites impostos no xa citado permiso.9. A valoración de danos deberá notificarse ao presunto infractor de forma simultánea co pliego de cargos que se dicte no correspondente expediente sancionador. Disposición Adicional.- Aplicación supletoria do Regulamento Municipal do Servizo de Abastecemento de Auga do Concello de Arteixo. Será de aplicación supletoria o Regulamento Municipal do Servizo de Abastecemento de Auga do Concello de Arteixo, en todo aquelo que non esté expresamente regulado na presente Ordenanza, e non resulte incompatible coa natureza do servizo que é obxecto de regulación. Disposición transitoria.–Obtención do permiso de vertedura e documentación que deben presentar os usuarios xa existentes. a) Todos os usuarios titulares das actividades indicadas no artigo 14.2 desta Ordenanza deberán presentar no Concello, no prazo dun ano, contado desde a entrada en vigor desta Ordenanza, unha solicitude de permiso de vertedura co fin de se adaptar aos requirimentos e procedementos establecidos nesta Ordenanza. b) Os usuarios titulares das actividades indicadas no artigo 14.2 desta Ordenanza que dispoñan xa dunha autorización de vertedura en vigor outorgada polo organismo de cunca, Augas de Galicia, ou a autorización ambiental integrada da Consellería de Medio Ambiente, Territorio e Infraestruturas da Xunta de Galicia no caso de actividades comprendidas no ámbito de aplicación da Lei 16/2002, do 1 de xullo, de prevención e control integrados da contaminación (IPPC), unicamente deberán presentar ante o Concello de Arteixo copia desas autorizacións e o informe técnico emitido por un organismo de control autorizado ou por unha entidade colaboradora, así como unha solicitude simplificada coa documentación prevista nos puntos 1, 2 e 3 [a) e b)] do anexo IV. Con esta documentación, unha vez revisada, o Concello reserva para si o dereito a solicitarlles aos titulares a documentación adicional ou a adoptar as medidas necesarias para o cumprimento desta Ordenanza. Disposición derrogatoria Coa entrada en vigor desta Ordenanza quedan derrogadas cantas normas municipais de igual ou inferior rango se opoñan, contradigan ou resulten incompatibles co regulado nesta. Disposición derradeira En todo o non previsto nesta Ordenanza, será de aplicación supletoria o Decreto 141/2012, do 21 de xuño, polo que se aproba o Regulamento marco do Servizo Público de Saneamento e Depuración de Augas Residuais de Galicia, e disposicións que o desenvolvan, así como a normativa básica que, ao respecto, dite o Estado. ANEXO I XUSTIFICACIÓN DA ADOPCIÓN DE VALORES LÍMITE NOS PARÁMETROS ESPECIFICADOS NO ANEXO II-A, SOBRE “VERTEDURAS PROHIBIDAS”, E NO ANEXO III “VALORES LÍMITE DE VERTEDURA OU DE EMISIÓN” O obxectivo xeral das normativas ou Ordenanzas de vertedura á rede de saneamento é limitar o tipo de contaminantes, concentracións e cargas que unha vertedura de augas residuais (principalmente de orixe industrial) pode realizar ao sistema de saneamento. De forma xeral pódese dicir que o control das verteduras pretendería, en primeiro lugar, evitar danos á rede de rede de sumidoiros e, en segundo lugar, non alterar o funcionamento dos procesos de depuración. A agresividade de moitas verteduras industriais pode danar seriamente as conducións (agresión aos condutos por valores de pH extremos, sobrecargas de sólidos que obstrúen os condutos, etc.). Por outra banda, a depuración das augas residuais urbanas baséase principalmente en procesos biolóxicos; estes procesos son, en xeral, moi inestables fronte a cambios das características das augas residuais que tratan e, ademais, tamén son sensibles a calquera tipo de composto que sexa tóxico. A Directiva 91/271/CEE sobre tratamento de augas residuais urbanas exixe que as verteduras á rede de colectores non lle afecten á saúde dos traballadores, nin ao sistema de colectores, nin ao proceso de tratamento, nin á calidade do lodo ou ao cumprimento doutras directivas. No artigo 2 da Ordenanza especifícanse de forma detallada os obxectivos buscados nela e estes obxectivos pódense conseguir impondo condicións ou límites a substancias que se poden verter á rede de saneamento. No anexo II-A detállanse as “verteduras prohibidas”, e na súa alínea i) especifícanse as concentracións máximas de gases nocivos que poden aparecer na atmosfera da rede de saneamento; os ditos valores son iguais aos establecidos no Decreto 141/2012, do 21 de xuño, polo que se aproba o “Regulamento marco do Servizo Público de Saneamento e Depuración de Augas Residuais de Galicia”, agás os valores para o amoníaco e o bromo (para os que se fixou o valor establecido nos “límites de exposición profesional para axentes químicos en España”, aprobado polo Instituto Nacional de Saúde e Hixiene no Traballo). A lista de parámetros que se presentan no anexo III, de “valores límite de vertedura ou de emisión”, recolle os valores especificados polo “Regulamento marco do Servizo Público de Saneamento e Depuración de Augas Residuais de Galicia”, xa citado. No devandito Regulamento especifícanse verteduras prohibidas (anexo I) e verteduras limitadas (anexo II), e neste último sinálanse VALORES LÍMITE, pero non se especifica se se trata de valores medios diarios máximos ou valores máximos instantáneos. No artigo 11 do dito regulamento, sobre o “Permiso de vertedura”, en concreto no seu punto 2, sinálase: “2. A entidade xestora do sistema de depuración, no caso de ser distinta da que xestiona o sistema de saneamento, deberá emitir informe, con carácter previo e preceptivo, sobre as solicitudes de permiso de vertedura que esta reciba, e particularmente sobre os caudais e concentracións máximos instantáneos, e a súa duración e medios diarios admisibles da vertedura para a que se solicita o permiso, co fin de asegurar que os caudais sexan asumibles hidraulicamente polo sistema e que as concentracións non alteren as características de deseño das instalacións de depuración ou os obxectivos de calidade do medio receptor ao que se verte.” Así mesmo, o artigo 13.1 do regulamento sinala como contido mínimo do permiso de vertedura nas súas alíneas a) “límites máximos admisibles das características cualitativas da vertedura, tanto en concentracións máximas instantáneas como en concentracións medias máximas” e b) “os límites cuantitativos do volume da vertedura, indicando o caudal medio diario, o volume máximo diario e o máximo caudal instantáneo e a súa duración”. Dos preceptos citados dedúcese que é posible traballar, para os efectos do control das verteduras de augas residuais que se realizan á rede, fixando tanto valores límite ou máximos para as concentracións instantáneas, como fixando valores límite para as concentracións medias diarias. Tras a revisión de numerosas Ordenanzas e regulamentos de verteduras ás redes de sumidoiros, púidose comprobar que as máis modernas (e moitas das que se desenvolveron en zonas cunha forte incidencia de verteduras industriais) optan polo dobre establecemento de límites: valor instantáneo e valor medio diario. Nalgunhas Ordenanzas, normalmente en sistemas grandes en que os altos valores instantáneos de posibles verteduras industriais son amortecidos e diluídos polo resto dos fluxos da aglomeración, mesmo se opta por limitar as cargas diarias (kg/día) de contaminantes. Nesta Ordenanza optouse por establecer dous valores límite: un VALOR MEDIO DIARIO MÁXIMO (VMDM) e un VALOR INSTANTÁNEO MÁXIMO (VIM). Os criterios seguidos á hora de fixar os dous valores para os diferentes parámetros foron os seguintes: a) Para o VALOR MEDIO DIARIO MÁXIMO (VMDM): De forma xeral adóptanse os valores límite establecidos no regulamento marco galego. Nalgúns casos tomouse como referencia “Os límites de exposición profesional para axentes químicos en España”, documento antes citado. b) Para o VALOR INSTANTÁNEO MÁXIMO (VIM): De forma xeral adóptase como VALOR INSTANTÁNEO MÁXIMO a mesma cantidade que o VMDM. A partir da revisión doutras Ordenanzas e normativas de vertedura a redes de sumidoiros, tanto españolas como internacionais, adoptáronse valores instantáneos máximos novos e maiores para os seguintes parámetros: Aceites e graxas, DBO5, DQO, manganeso, níquel, chumbo, sólidos en suspensión, sulfatos, sulfitos e temperatura. E iso, debido aos seguintes motivos: a) A rede de saneamento de Arteixo é unha rede extensa, grande, con predominio de augas residuais de tipo doméstico, que é capaz de amortecer, diluír e laminar (dada a súa gran lonxitude) puntas de concentración de contaminantes. b) Na Ordenanza acoutouse a forma en que as industrias poden realizar as súas achegas á rede. c) Ao subiren os límites de concentracións instantáneas, permíteselles aos usuarios ter pretratamentos menos complexos, polo que serán menos onerosos. Aprovéitase de forma máis eficiente a capacidade de depuración do sistema de saneamento. d) Contrastouse, mediante revisión bibliográfica detallada, que os ditos valores máis elevados non supoñen inhibición nin toxicidade para o proceso biolóxico. e) Son valores que se atopan de forma frecuente nas Ordenanzas revisadas. Os valores propostos comparáronse, á súa vez, cos propostos nas Recomendacións Técnicas para a Regulación do Servizo de Saneamento de Auga urbana da Federación Española de Municipios e Provincias (FEMP) e a Asociación Española de Abastecemento de Auga e Saneamento (AEAS), e os novos VALORES MÁXIMOS INSTANTÁNEOS fixados non superan en ningún momento os propostos nese documento. Por exemplo, os VMI de DBO5, DQO e sólidos en suspensión fixados na Ordenanza coinciden, á súa vez, cos fixados neste texto de recomendacións. ANEXO II SOBRE A CONTAMINACIÓN DAS VERTEDURAS A) VERTEDURAS PROHIBIDAS. Con carácter xeral, queda prohibido verter directa ou indirectamente ao sistema de saneamento calquera dos seguintes produtos: a) Materias sólidas ou viscosas en cantidades ou tamaños tales que, por si soas ou por interacción con outras, poidan producir obstrucións ou sedimentos que impidan o correcto funcionamento dos diferentes elementos da rede de saneamento ou da depuradora de augas residuais, ou dificulten os seus traballos de mantemento. b) Sólidos, líquidos ou gases combustibles, inflamables ou explosivos. c) Sólidos, líquidos ou gases irritantes, corrosivos ou tóxicos. d) Substancias sólidas potencialmente perigosas. e) Microorganismos nocivos ou cultivos celulares sen desactivar. f) Materias que, por razón da súa natureza, propiedades ou cantidades, por si mesmas ou por integración con outras, poidan orixinar: A formación de mesturas inflamables ou explosivas co aire.≤ A creación de atmosferas molestas, insalubres, tóxicas ou perigosas que impidan ou dificulten o traballo do persoal encargado da inspección, limpeza, mantemento ou funcionamento do sistema de saneamento.≤ g) Residuos radioactivos. h) Todos aqueles produtos considerados na vixente lexislación sobre residuos perigosos ou sanitarios, para o cal todos os titulares e usuarios afectados disporán do número de rexistro como produtor de residuos perigosos (RP), segundo o disposto na lexislación vixente e levarán un rexistro dos residuos perigosos xerados e entregados a xestor autorizado. i) Os que poidan producir concentracións de gases nocivos na atmosfera da rede de saneamento superiores aos límites seguintes: *ppm: partes por millón (v/v) B) CONTAMINANTES DAS AUGAS.1. Considéranse como contaminantes das augas as substancias que figuran relacionadas no anexo III do Real decreto 60/2011, do 21 de xaneiro, que son os seguintes: a) Compostos organohaloxenados e substancias que poidan dar orixe a compostos desta clase en medio acuático. b) Compostos organofosforados. c) Compostos organoestánnicos. d) Substancias e preparados, ou productos derivados deles, cuias propiedades canceríxenas, mutaxénicas ou que lles poidan afectar á tiroide, esteroidoxénica, á reprodución ou a outras funcións endócrinas no medio acuático ou a través dun medio acuático estén demostradas. e) Hidrocarburos persistentes e substancias orgánicas tóxicas persistentes e bioacumulables. f) Cianuros. g) Metais e os seus compostos. h) Arsénico e os seus compostos. i) Biocidas e produtos fitosanitarios. j) Materias en suspensión. k) Substancias que contribúen á eutrofización (en particular nitratos e fosfatos). l) Substancias que exercen unha influencia desfavorable sobre o balance de oxíxeno (y computables mediante parámetros tales como DBO e DQO). C) VERTEDURAS CON SUBSTANCIAS PERIGOSAS.1. Será de aplicación o disposto nos Anexos I e II do Real decreto 60/2011, do 21 de xaneiro, polo que se aproba as normas de calidade ambiental no ámbito da política de augas. ANEXO I Normas de calidad ambiental para sustancias prioritarias y para otros contaminantes Apartado A. Normas de calidad ambiental (NCA) MA: media anual; CMA: concentración máxima admisible; Unidad: [μg/l]. * Identificada como sustancia peligrosa prioritaria. (a) CAS: Chemical Abstracts Service. (b) Este parámetro es la norma de calidad ambiental expresada como valor medio anual (NCA-MA). Salvo que se especifique otra cosa, se aplica a la concentración total de todos los isómeros. (c) Las aguas superficiales continentales incluyen los ríos y lagos y las masas de agua artificiales o muy modificadas conexas. (d) Este parámetro es la norma de calidad ambiental expresada como concentración máxima admisible (NCA-CMA). Cuando en NCA-CMA se indica «no aplicable», se considera que los valores NCA-MA protegen contra los picos de contaminación a corto plazo en el caso de los vertidos continuos, ya que son significativamente inferiores a los valores calculados sobre la base de la toxicidad aguda. (e) Por lo que respecta al grupo de sustancias prioritarias incluidas en los difeniléteres bromados (número 5), se establece una NCA solo para los congéneres números 28, 47, 99, 100, 153 y 154. (f) Por lo que respecta al cadmio y sus compuestos (número 6), los valores de la NCA varían en función de la dureza del agua con arreglo a cinco categorías (Clase 1: < 40 mg CaCO 3 /l, Clase 2: de 40 a < 50 mg CaCO 3 /l, Clase 3: de 50 a < 100 mg CaCO 3 /l, Clase 4: de 100 a < 200 mg CaCO 3 /l y Clase 5: ≥ 200 mg CaCO 3 /l). (g) Esta sustancia no es una sustancia prioritaria sino uno de los «otros contaminantes» para los cuales las NCA son idénticas a las establecidas en la legislación aplicable antes de la aprobación de la Directiva 2008/105/CE. (h) El DDT total incluye la suma de los isómeros 1,1,1-tricloro-2,2-bis-(p-clorofenil)-etano (n.º CAS 50 29 3; n.º UE 200 024 3); 1,1,1-tricloro-2-(o-clorofenil)-2-(p-clorofenil)- etano (n.º CAS 789 02 6; n.º UE 212 332 5); 1,1-dicloro-2,2-bis-(p-clorofenil)-etileno (n.º CAS 72 55 9; n.º UE 200 784 6); y 1,1-dicloro-2,2-bis-(p-clorofenil)- etano (n.º CAS 72 54 8; n.º UE 200 783 0). (i) Si el órgano competente de cada Demarcación Hidrográfica no aplica la NCA en la biota, introducirá una NCA más estricta para las aguas a fin de alcanzar los mismos niveles de protección que la NCA para la biota que figuran en el artículo 7, apartado 1 del presente real decreto. El Ministerio de Medio Ambiente, y Medio Rural y Marino notificará a la Comisión y a los demás Estados miembros, a través del Comité a que se refiere el artículo 21 de la Directiva 2000/60/CE del Parlamento Europeo y del Consejo, de 23 de octubre de 2000, las razones y el fundamento que les han llevado a adoptar este planteamiento, la NCA alternativa establecida para las aguas, incluidos los datos y la metodología a partir de los cuales se ha obtenido la NCA alternativa, y las categorías de aguas superficiales a las que se aplicarán. (j) En el grupo de sustancias prioritarias incluidas en los hidrocarburos aromáticos policíclicos (HAP) (número 28), son aplicables todas y cada una de las NCA, es decir, tienen que cumplirse la NCA para el benzo(a) pireno, la NCA para la suma de benzo (b) fluoranteno y benzo (k) fluoranteno, así como la NCA para la suma de benzo (g, h, i) perileno y de indeno (1, 2, 3 cd) pireno. (k) El fluoranteno figura en la lista como indicador de otros hidrocarburos aromáticos policíclicos más peligrosos. Apartado B. Aplicación de las normas de calidad ambiental establecidas en la parte A.1. Columnas 4 y 5 del cuadro: una masa de agua superficial cumple la NCA-MA cuando la media aritmética de las concentraciones medidas distintas veces durante el año, en cada punto de control representativo de la masa de agua, no excede de la norma. El cálculo de la media aritmética, el método de análisis empleado y, cuando no se disponga de un método de análisis adecuado que reúna los criterios mínimos de realización, el modo de aplicación de la NCA deberá ajustarse a los actos de ejecución por los que se adopten especificaciones técnicas para el control técnico y la calidad de los resultados analíticos, en particular las recogidas en el anexo V.2. Columnas 6 y 7 del cuadro: una masa de agua superficial cumple la NCA-CMA cuando la concentración medida en cualquier punto de control representativo de la masa de agua no supera la norma. No obstante, los órganos competentes podrán adoptar métodos estadísticos como el cálculo por percentiles para garantizar un nivel aceptable de confianza y precisión en la determinación del cumplimiento de las NCA-CMA.3. Con excepción del cadmio, plomo, mercurio y níquel (en lo sucesivo denominados «metales»), las NCA establecidas en el presente anexo se expresan como concentraciones totales en toda la muestra de agua. En el caso de los metales, la NCA se refiere a la concentración disuelta, es decir, en la fase disuelta de una muestra de agua obtenida por filtración a través de membrana de 0,45 μm o cualquier otro pretratamiento equivalente. Al cotejar los resultados de las redes de seguimiento con la NCA, se podrá tener en cuenta: a) Las concentraciones de fondo naturales de metales y sus compuestos, en caso de que impidan cumplir el valor fijado por la NCA, y b) La dureza, el pH u otros parámetros de calidad del agua que afecten a la biodisponibilidad de los metales.4. Cuando los órganos competentes opten por aplicar NCA en sedimento o biota en desarrollo del artículo 7, serán de aplicación los puntos 1 y 2 del presente apartado.5. El Ministerio de Medio Ambiente, y Medio Rural y Marino, en aras de la estandarización y comparabilidad de los resultados, podrá elaborar guías metodológicas en las que se especifiquen y desarrollen los procedimientos de aplicación de las NCAs establecidas en el apartado A del presente anexo I. ANEXO II Normas de calidad ambiental para sustancias preferentes Apartado A. Normas de calidad ambiental (NCA) MA: media anual; unidad: [μg/l] (a) CAS: Chemical Abstracts Service. (b) Este parámetro es la norma de calidad ambiental expresada como valor medio anual (NCA-MA). (c) Las aguas superficiales continentales incluyen ríos y lagos y las masas de agua artificiales o muy modificadas conexas. (d) Por lo que respecta a estas sustancias, los valores de la NCA en aguas superficiales continentales varían en función de la dureza del agua con arreglo a cuatro categorías. Apartado B. Aplicación de las Normas de Calidad Ambiental establecidas en el apartado A.1. Columnas 4 y 5 del cuadro: una masa de agua superficial cumple la NCA-MA cuando la media aritmética de las concentraciones medidas distintas veces durante el año, en cada punto de control representativo de la masa de agua, no excede de la norma. El cálculo de la media aritmética, el método de análisis empleado y, cuando no se disponga de un método de análisis adecuado que reúna los criterios mínimos de realización, el modo de aplicación de la NCA deberá ajustarse a los actos de ejecución por los que se adopten especificaciones técnicas para el control técnico y la calidad de los resultados analíticos, en particular las recogidas en el anexo V.2. Con excepción del arsénico, cobre, cromo, selenio y zinc (en lo sucesivo denominados «metales»), las NCA establecidas en el presente anexo se expresan como concentraciones totales en toda la muestra de agua. En el caso de estas sustancias, la NCA se refiere a la concentración disuelta, es decir, en la fase disuelta de una muestra de agua obtenida por filtración a través de membrana de 0,45 μm o cualquier otro pretratamiento equivalente. Al cotejar los resultados de las redes de seguimiento con la NCA, se podrá tener en cuenta: a) las concentraciones de fondo naturales de metales y sus compuestos, en caso de que impidan cumplir el valor fijado por la NCA, y b) la dureza, el pH u otros parámetros de calidad del agua que afecten a la biodisponibilidad de los metales.3. Cuando los órganos competentes opten por aplicar NCA en sedimento o biota en desarrollo del artículo 7, serán de aplicación los puntos 1 y 2 del presente apartado.4. El Ministerio de Medio Ambiente, y Medio Rural y Marino, en aras de la estandarización y comparabilidad de los resultados, podrá elaborar guías metodológicas en las que se especifiquen y desarrollen los procedimientos de aplicación de las NCAs establecidas en el apartado A del presente anexo II. ANEXO III VALORES LÍMITE DE VERTEDURA OU DE EMISIÓN Valores límite de vertido o de emisión NOTAS 1. Intervalo admisible para o valor de pH.2. Valor límite referido ao contido en aceites e graxas de orixe vexetal ou animal.3. Valor límite referido ao contido total en metal.4. Suma de benceno, tolueno, etilbenceno e xileno.5. Valor límite referido ao contido en compostos organohaloxenados absorbibles. Poderanse observar valores superiores de AOX naqueles casos en que se cumpran os valores de organoclorados individualizados recollidos neste anexo III, sempre que así o autorice a entidade xestora.6. Valor límite expresado como fenol.7. Valor límite referido ao contido en hidrocarburos totais, incluíndo aceites minerais.8. Inhibición de luminescencia de Vibrio fisheri.9. Valor límite expresado como laurilsulfato [MBAS calculadas como sal sódico do ácido dodecano-1-sulfónico (SAL)]. 10. Parámetros contaminantes dificilmente tratables na EDAR ou con impacto significativo sobre os obxectivos de calidade no medio receptor e os potenciais usos das augas naturais.11. Parámetros tratables na EDAR ou de impacto pouco significativo sobre os obxectivos de calidade dun medio receptor. ANEXO IV SOLICITUDE DO PERMISO DE VERTEDURA Á REDE PÚBLICA MUNICIPAL DE SANEAMENTO 1) Solicitude: nome, domicilio social, enderezo do establecemento, teléfono, distrito postal, localidade, NIF, caudais de vertedura en m 3 /ano e m 3 /día, identificación do sistema de saneamento ao que se pretende verter.2) Xunto aos datos de identificación, exporanse de xeito detallado as características da vertedura, en especial: a) CNAE(s) b) Clasificación da actividade segundo o Regulamento do dominio público hidráulico (véxase o anexo V). c) Descrición do proceso produtivo que dá lugar á vertedura. d) Volume de auga consumida ou que se consumirá, especificando a(s) fonte(s) de subministración. e) Características da contaminación das augas xeradas antes e despois do tratamento. f) Variacións estacionais no volume e/ou características de contaminación das augas residuais vertidas. g) Plano da rede de recollida de augas residuais e punto(s) de conexión aos sumidoiros indicando a localización das arquetas de control.3) Proxecto técnico das obras: a) Antecedentes: Obxecto: obtención do permiso de vertedura ou a súa revisión (neste último caso, achegarase unha copia do permiso vixente). Características da localización da actividade. Punto de conexión á rede de saneamento con coordenadas UTM. b) Memoria descritiva: Datos de produción: actividade desenvolvida, materias primas empregadas e produtos resultantes expresados en toneladas/ano. Procesos industriais. Balance de augas: fontes de abastecemento, título concesional, volume abastecido e a súa distribución no proceso industrial, volume de vertedura. Características do efluente: informe analítico de cada punto de vertedura. c) Memoria técnica das instalacións de tratamento previo: Sistemas e unidades de tratamento: descrición do sistema de tratamento existente, con cálculos hidráulicos do dimensionamento (volumes, cargas hidráulicas, tempos de retención) e xustificación de operacións unitarias e procesos; descrición detallada de equipamentos instalados, potencias de bombeo, materiais de construción; medidas de seguridade para evitar verteduras accidentais, instrumentos de control propostos, proposta de seguimento e control da calidade do efluente, produción, cantidade e destino dos residuos xerados. Planos: situación dentro do concello (1:50000); situación xeral do establecemento (1:5000); detalle do establecemento (1:1000); planta e alzado do sistema de depuración (1:100). En caso de que as instalacións de tratamento ocupen propiedades de terceiros, deberase achegar autorización expresa do titular do terreo. d) Cando o exercicio da actividade comporte a utilización de tanques de almacenamento soterrados, deberase presentar un estudo de avaliación dos efectos ambientais que incluirá a avaliación das condicións hidroxeolóxicas da zona afectada, do eventual poder autodepurador do solo e subsolo, e dos riscos de contaminación. Tamén se fará constar a eventual proximidade de captacións de auga, así como as precaucións técnicas adoptadas para evitar a percolación e a infiltración de hidrocarburos. e) Plan de emerxencia do sistema de acordo coa lexislación sectorial aplicable.4) O solicitante do permiso de vertedura deberá presentar a documentación sinalada nos puntos anteriores en formato electrónico para o seu exame polos técnicos municipais e nos soportes e aplicacións que por devanditos servizos técnicos determínense. ANEXO V CLASIFICACIÓN DOS SECTORES INDUSTRIAIS Tal como figura nas notas (***) do anexo IV do Real decreto 849/1986, do 11 de abril, polo que se aproba o Regulamento de dominio público hidráulico, que desenvolve os títulos preliminar, I, IV, V, VI e VII da Lei de augas. ANEXO VI CARACTERÍSTICAS TÉCNICAS DA ACOMETIDA O deseño e construción das acometidas deberase axustar ás seguintes características técnicas mínimas, que poderán ser complementadas polas condicións técnicas que dispoña o Concello de Arteixo en cada caso en atención ás características peculiares das instalacións.1.–Cada inmoble disporá de dúas únicas acometidas á rede xeral, unha para as augas residuais e outra para a recollida das augas pluviais.2.–Como norma xeral, a acometida deberase realizar a un pozo de rexistro da rede e pola parte superior.3.–A acometida realizarase por medio de canalización de PVC con diámetro interior conforme a o CTE, nunca menor de Ø 160 mm, con unión de xunta elástica, e cumprirá coa Norma UNE-EN 1401. Os tubos apoiaranse en toda a súa lonxitude sobre un leito de material granular (area/grava). Compactaranse os laterais e deixaranse ao descuberto as unións ata realizarse as probas de estanquidade. O recheo realizarase por capas de 10 cm, compactando, ata 30 cm. Desde o nivel superior en que se realizará a última vertedura e a compactación final.4.–A pendente mínima das conducións que formen parte da acometida será do 2%, salvo casos especiais debidamente xustificados e autorizados.5.–As instalacións hoteleiras, talleres, grandes bloques de apartamentos e outros edificios singulares, estacións de servizo, talleres de automóbiles, garaxes, grandes centros de alimentación e/ou elaboración de comidas e procesamento de alimentos e, en xeral, naqueles establecementos en que se desenvolvan actividades susceptibles de xerar aceites e graxas deberán, antes da acometida e no interior da propiedade, construír un separador de graxas e sólidos, cuxo dimensionado se xustificará axeitadamente segundo as normas técnicas establecidas.6.–A acometida de augas residuais deberá ter un dispositivo sifónico que evite o paso de malos olores, deseñado de acordo co documento básico HS do Código técnico da edificación, que irá situado nunha arqueta previa á sección de control. O conduto de saída das augas irá provisto dun cóbado de 90°, dispondo dun cerramento hidráulico de polo menos 50 mm.7.–No caso de establecementos que vertan augas residuais de carácter non doméstico, a arqueta de rexistro deberá estar situada no exterior do inmoble. A dita arqueta deberá dispor, cando o permiso de vertedura así o estableza, dun elemento de medida homologado cun rexistro totalizador para a determinación exacta do efluente vertido. A arqueta de rexistro deberá ser dun tamaño axeitado á tubaxe, permitindo o seu rexistro e limpeza, e cunhas dimensións interiores non inferiores a 50 x 50 x 50 cm.8.–A arqueta de rexistro correspondente á acometida de augas pluviais deberá dispor dun areeiro, accesible en todos os casos e sempre desde o propio local onde se atope instalado, construída con fábrica de ladrillo macizo, formigón in situ, formigón prefabricado ou materiais plásticos. Apoiaranse sobre unha soleira de formigón H-2O de 10 cm de grosor e cubriranse cunha tapa de formigón prefabricado de 5 cm de grosor, de fundición dúctil ou de calquera outro material aprobado polo Concello.9.–Todos os usuarios deberán dispor dunha sección de control (individual ou colectiva) na acometida, a cal virá definida na súa licenza de acometida ou no seu respectivo permiso de vertedura, que se construirá tendo en conta as seguintes características técnicas: a) Disporase dunha sección de control para cada tipo de vertedura de auga autorizada, que deberá reunir as características necesarias para poder obter mostras representativas das verteduras. b) A sección de control deberá ser dun tamaño axeitado aos condutos utilizados e cunhas dimensións adecuadas para o seu respectivo rexistro e limpeza. Deberá permitir, de ser o caso, a instalación de equipamentos de medida. Deberá ser construída con fábrica de ladrillo macizo, formigón in situ, formigón prefabricado ou materiais plásticos. Apoiaranse sobre unha soleira de formigón H-2O de 10 cm de grosor e cubriranse cunha tapa de formigón prefabricado de 5 cm de grosor, de fundición dúctil ou de calquera outro material aprobado polo Concello. c) Diferéncianse dous tipos principais de sección de control: a sección de control de usuarios domésticos (tipo I) e a sección de control de usuarios non domésticos (tipo II). d) A sección de control tipo I deberá estar situada preferentemente nunha zona privada común e con libre acceso ao persoal de inspección. Esta sección terá unhas dimensións mínimas de 50 x 50 x 50 cm se é de sección cadrada, ou de 80 cm de diámetro se se trata dun pozo. Contará con pates de baixada se a profundidade así o require, e o fondo rematarase en forma de media cana con plataformas laterais para evitar sedimentacións. e) A sección de control de tipo II terá unha dimensión mínima de 80 x 80 se é sección cadrada ou 80 de diámetro; deberá estar situada preferentemente fóra do inmoble, en terreos do propio usuario e sen afectar á vía pública; augas abaixo da última vertedura (de maneira que non se poidan alterar as características finais do fluente); estará libre de todo obstáculo e atoparase en idóneo estado de limpeza para a súa función. O equipamento fluente desta sección de control tipo II será definido polos técnicos municipais no correspondente permiso de vertedura de acordo co disposto no artigo 18, alínea i). f) As seccións de control terán unha tapa de fundición ou de calquera outro material aprobado polo Concello, con resistencia axeitada ao peso que deba soportar o tráfico (persoas ou vehículos), será hermético con xunta de goma para evitar o paso de olores e gases e disporá dun sistema de peche que impida a manipulación por persoal non autorizado. A tapa terá unhas dimensións axeitadas para facilitar o acceso ás persoas, se fose necesario, e para o paso dos equipos de mostraxe. En todo caso, a responsabilidade do seu mantemento será exclusivamente do titular da acometida. g) En función dos parámetros establecidos no permiso de vertedura, ou cando as condicións do desaugadoiro o fagan aconsellable, a entidade xestora poderá autorizar a construción dunha sección de control que integre nunha soa arqueta ou cámara o sistema sifónico e a sección de control.10.–Realizaranse probas de estanquidade parcial descargando cada aparello illado ou simultaneamente, verificando os tempos de desaugadoiro, os fenómenos de sifonaxe que se produzan no propio aparello ou nos demais conectados á rede, ruídos en desaugadoiros e canalizacións e comprobación de cerramentos hidráulicos. Non se admitirá que quede no sifón dun aparello unha altura de cerramento hidráulico inferior a 25 mm. Na rede horizontal probarase cada tramo de tubaxe, para garantir a súa estanquidade introducindo auga a presión (entre 0,3 e 0,6 bares) durante dez minutos. As arquetas e pozos de rexistro someteranse a idénticas probas, enchéndoos previamente de auga e observando se se advirte ou non un descenso de nivel. Controlaranse ao 100% as unións, entroncamentos e/ou derivacións. Para un correcto funcionamento da instalación de saneamento, deberase comprobar periodicamente a estanquidade xeral da rede coas súas posibles fugas, a existencia de olores e o mantemento do resto de elementos.11.–Cando o nivel de desaugadoiro particular non permita a condución á rede de sumidoiros por gravidade, a elevación deberá ser realizada polo titular da acometida. Neste caso as instalacións interiores de desaugadoiro deberán ser completamente estancas á presión de 1 kg/cm 2.12.–Sempre que existan espazos habitables que teñan a necesidade de acometer á rede de sumidoiros e a súa soleira ou forxado do solo se atope a unha cota inferior do nivel da rasante da rúa, terán que bombear obrigatoriamente a vertedura que xere ese espazo á arqueta comunitaria –se se trata dunha vertedura doméstica– ou a unha arqueta particular previa a esta –se se trata dunha vertedura non doméstica (industrial ou especial)–. Este artigo será de obrigado cumprimento, aínda que os ditos espazos tivesen cota suficiente de vertedura por gravidade á rede municipal. Recursos Contra o presente acordo, que é definitivo en vía administra, consonte o artigo 107.3 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, en concordancia co establecido no artigo 25 da Lei 29/1998, do 13 de xullo, da xurisdición contencioso-administrativo, poderá interpoñerse recurso contencioso administrativo, diante da Sala do Contencioso Administrativo do Tribunal Superior de Xustiza de Galicia no prazo de dous meses, a contar desde o día seguinte á súa publicación no BOP. En Arteixo, 16 de marzo de 2016 O ALCALDE-PRESIDENTE Asdo.: CARLOS CALVELO MARTÍNEZ